Μιχάλης Καλόπουλος - greatlie.com - ΓΙΑΤΙ ΑΠΟΡΡΙΠΤΟΜΕ ΤΟΝ ΧΡΙΣΤΙΑΝΙΣΜΟ του Δρ. Ιωάννη Ρούσσου!\nΑυτή την εβδομάδα 1128\nΑυτό το μήνα 18131\nΚεντρική ΧΡΙΣΤΙΑΝΙΣΜΟΣ Βίβλος ΓΙΑΤΙ ΑΠΟΡΡΙΠΤΟΜΕ ΤΟΝ ΧΡΙΣΤΙΑΝΙΣΜΟ του Δρ. Ιωάννη Ρούσσου!\nΓΙΑΤΙ ΑΠΟΡΡΙΠΤΟΜΕ ΤΟΝ ΧΡΙΣΤΙΑΝΙΣΜΟ του Δρ. Ιωάννη Ρούσσου!\nΔΙΑΤΙ ΑΠΟΡΡΙΠΤΟΜΕ ΤΟΝ ΧΡΙΣΤΙΑΝΙΣΜΟ\n[─ ΕΝ ΣΥΝΤΟΜΙΑ ─]\nΑυτοκράτωρ Μέγας Ιουλιανός\nΟ μέγας Γερμανός διανοητής και φιλόσοφος, θαυμαστής του Ελληνικού Πολιτισμού ο Ελληνίζων Friedrich Nietzsche, στο Werke in drei Βänden, hg. von Κ. Schlechta, II 1914, Seite1234, γράφει (μετάφραση):\nΤον θεωρώ ως την μεγαλύτερη διαφθορά ...\nΜετέβαλε κάθε αξία σε απαξία,\nκάθε αλήθεια σε ψέμα,\nκαθετί έντιμο σε αχρειότητα.\nΤον θεωρώ ως την μεγαλύτερη κατάρα και διαστροφή,\nτο μεγαλύτερο εκδικητικό ένστικτο,\nπου προκειμένου να επιβληθεί χρησιμοποίησε κάθε μηχανορραφία\nκαι υποχθόνιο μέσο,\nδεν εδίστασε μπροστά σε καμιά μικροπρέπεια. –\nΑυτά εδώ τα συμπεράσματα τού Nietzsche, τα έχουν διατυπώσει ίδια ή πιο εμφατικά πολλοί και διάφοροι ανεξάρτητοι ερευνητές σε διάφορους τόπους και χρόνους!\nΜια φορά στην παραλία του Αγίου Παντελεήμονος του χωριού Καταπόλων της ιδιαιτέρας μου πατρίδος, της νήσου Αμοργού, ένα καλοκαιρινό μεσημέρι του 1982, παρακολουθούσα την λογομαχία του φίλου μου ΚΚ, με τον γνωστό του ΓΑ, ο οποίος ήταν της προσκολλήσεως στην παρέα του φίλου μου. Ο ΚΚ ήταν (και είναι) δεινός φιλόσοφος παγκοσμίου ακτινοβολίας, άπιστος, άθρησκος, άθεος. Ο ΓΑ ήταν τότε δικηγόρος και όπως πάντα Χριστιανός του «πίστευε και μη ερεύνα», δηλαδή δεν είχε διαβάσει ουσιαστικά τίποτα από χριστιανική θρησκεία ή περί αυτής· ήταν πλήρως ανεξέταστος και βασιζόταν μόνο σε ό,τι έτυχε να ακούσει από άλλους Χριστιανούς, στις εκκλησίες, στις οποίες όμως πήγαινε σπανίως, και στην κατευθυνομένη γνώση του δημοτικού σχολείου και του τότε εξαταξίου γυμνασίου. Η λογομαχία ήταν ακριβώς περί θρησκευτικής πίστεως γενικώς και πιο ειδικώς της πίστεως στον Χριστιανισμό.\nΟ ΚΚ ξόδεψε πολύ χρόνο να επιχειρηματολογεί εναντίον της θρησκευτικής πίστεως γενικώς και να ρωτά τον ΓΑ διάφορες ερωτήσεις, άλλες γενικές και άλλες ειδικές, για να του δώσει να καταλάβει τους λόγους για τους οποίους πίστευε γενικώς και στην συγκεκριμένη θρησκεία του Χριστιανισμού ιδιαιτέρως. Περιττό να προσθέσω ότι κάθε απάντηση του ΓΑ συνοδευόταν από κάποια αντίρρηση ή αντεπιχείρημα του ΚΚ. Σε μια στιγμή όμως ο ΓΑ ρωτά τον ΚΚ: «Εγώ τόση ώρα σου εξηγώ και σου απαντώ γιατί πιστεύω. Τώρα εξήγησέ μου, εσύ γιατί δεν πιστεύεις;».\nΘα περίμενε κανείς μια μακροσκελή απάντηση· αλλά ήταν πολύ σύντομη και απλή: «Διότι δεν υπάρχουν αποδείξεις όλων αυτών που έσύ διατείνεσαι για να τα πιστέψω.». Όπως ακριβώς μια άλλη φορά ένας άλλος γνωστός μου, ο ΑΑ, μου εδικαιλόγησε την απιστία του προς τον Χριστιανισμό με το εξής και μόνο: «Ήλθε κάποιος στη γη και μας είπε ότι αυτός είναι ο Θεός (εννοώντας τον Ιησού Χριστό) και ‘μεις πρέπει να το χάψομε;». Τόσο απλό, τόσο λίγο! Αυτό αρκούσε για να μην πιστεύει και ο ΑΑ, και ο ΚΚ, όπως ακριβώς κάνει κάθε σκεπτικιστής. Έχω συναντήσει πολλούς οι οποίοι κλείνουν τόσο σύντομα και τόσο ικανοποιητικά γι’ αυτούς το όλο ζήτημα!\nΒέβαια, ο φιλόσοφος ΚΚ ήξερε ότι κυριολεκτικά η απάντησή του είχε κάποιο λογικό σφάλμα στη διατύπωση. Όταν έχεις επαρκείς αποδείξεις για κάτι, τότε οι αποδείξεις αυτές θέτουν αυτό το κάτι εντός του πεδίου της γνώσεως και όχι της πίστεως και προπαντός της θρησκευτικής. Στην θρησκευτική πίστη ουσιαστικά ισχύει το πίστευε και μη ερεύνα, χωρίς να ζητάς αποδείξεις. Μόλις αποκτήσεις δεκτές αποδείξεις ή εμπειρία, τότε έχεις γνώση και η πίστη είναι περιττή ως παραπανίσια. Ο σκεπτικιστής λοιπόν ενδιαφέρεται για τη γνώση του «κάτι» και όχι για την πίστη σε «κάτι».\nΈτσι ο ΚΚ, ως δεινός γνώστης της αναλυτικής φιλοσοφίας, διευκρίνισε ευθύς αμέσως ότι με αυτή την απάντηση εννοούσε ακριβώς πως αυτόν τον ενδιέφερε η γνώση και όχι η πίστη. Θέλω να γνωρίζω και όχι να πιστεύω! Αλλιώς με το να πιστεύω, μπορώ να πιστεύω ως αλήθεια και πραγματικότητα ό,τι θέλω και ό,τι μου αρέσει, ακόμα και τα παραμύθια της Χαλιμάς! Δεν υπάρχει κανένας εμπειρικός ή επιστημονικός τρόπος για να διαψευσθεί η πίστη μου οπότε είμαι ασφαλής. Αλλά αν αυτό που πιστεύω ισχύει στην πραγματικότητα ή όχι είναι άλλο θέμα! Το να πιστεύω ότι κάτι είναι έτσι και έτσι δεν σημαίνει καλά και σώνει ότι στην πραγματικότητα έτσι είναι. Αν δεν ξέρω κάτι, τότε το καλλίτερο που έχω να κάνω είναι να αποδεχθώ την άγνοιά μου και να επαναπαυτώ με αυτήν. Οπότε όταν δεν ξέρω κάτι, ομολογώ την άγνοιά μου ευθαρσώς και παραμένω μ’ αυτήν μέχρις ότου και αν ποτέ γνωρίσω, και δεν μου χρειάζεται να κάνω το υπερβατικό άλμα σύμφωνα με το οποίο λέγω: «επειδή δεν το ξέρω το Α, τότε εγώ θα πιστεύω ότι εκείνο ή το άλλο ισχύει όσον αφορά το Α». Το «δεν ξέρω», «δεν γνωρίζω», «αγνοώ την απάντηση» είναι σ’ αυτές τις περιπτώσεις οι μόνες ειλικρινείς και θεμιτές απαντήσεις που μπορούμε να δώσομε σε θεμιτές ερωτήσεις, των οποίων οι απαντήσεις παραμένουν άγνωστες.\nΑυτή ήταν ουσιαστικά και η ιδέα της επιχειρηματολογίας του μεγάλου Άγγλου διανοητή και φιλοσόφου Bertrand Russell, προδρόμου της αναλυτικής φιλοσοφίας, όταν σε μια ομιλία του(*), στις 6 Μαρτίου 1927 στο Battersea Town Hall του Λονδίνου, εκλήθη να εξηγήσει στο ακροατήριο γιατί δεν ήταν Χριστιανός. Πέραν όμως αυτής της γενικής φιλοσοφικής ιδέας και στάσεως έναντι της θρησκευτικής πίστεως, η οποία εφαρμόζεται το ίδιο για κάθε θρησκεία και όχι μόνο για τον Χριστιανισμό, ο Russell καταρρίπτει λογικώς και φιλοσοφικώς και ένα προς ένα τα επιχειρήματα-σοφίσματα περί υπάρξεως θεού δημιουργού, τα οποία είχαν προταθεί κυρίως από τον Ιερό Αυγουστίνο, τον Θωμά Ακυϊνάτη, την Καθολική Εκκλησία, τον Γερμανό μεταφυσικό φιλόσοφο Ιμμάνουελ Καντ, τον αρχιεπίσκοπο Anselm της Canterbury, κ. ά. Αυτά τα ψευδοεπιχειρήματα μάς τα σερβίρουν συχνά-πυκνά όλοι οι επιτήδειοι όλων των θρησκειών και αιρέσεων ανεξαιρέτως που βασίζονται σε θεό δημιουργό. Πρόκειται για βλακωδέστατες σοφιστείες!\n(*) Αυτή η ομιλία έχει εκδοθεί στο βιβλίο με τίτλο: “Why I am not a Christian”, που έχει μεταφραστεί και εκδοθεί στα Ελληνικά με τίτλο «Γιατί δεν είμαι Χριστιανός», εντός του συλλογικού βιβλίου «Τι Πιστεύω», Εκδόσεις Αρσενίδη.\nΌλα αυτά τα δήθεν αποδεικτικά επιχειρήματα, ─ της πρώτης αιτίας, του τελείου σχεδίου, της οντολογίας, της τελεολογίας, της δικαιοσύνης, της ηθικής, της συνειδήσεως, κλπ. ─ έχουν εμφανή λογικά και υπερβατικά άλματα, καθώς και άλλες δικαιολογήσεις πέραν της αυθαιρέτου δικαιολογίας ότι κάποιος θεός θέλησε και τα κανόνισε έτσι. Συνεπώς δεν αποδεικνύουν τίποτα και όλοι οι αντικειμενικοί φιλόσοφοι και οι ειδικοί της Μαθηματικής Λογικής τα έχουν εξαρθρώσει. (Εκτός το βιβλίο του Russell, Why I am not a Christian, βλέπε π. χ. και το εξαιρετικό βιβλίο του Michael Martin (editor), The Cambridge Companion to Atheism, Cambridge University Press, 2007, κεφάλαια 5 και 9-12, κ. ά.). Πολλοί απλώς έχουν μάθει να τα βλέπουν ως εύλογα και τους αρέσει να τα παραδέχονται ως δεδομένα εκ θεού. Σ’ αυτήν την περίπτωση έχομε να κάνομε με αξιωματικές παραδοχές, αξιώματα δηλαδή, και τίποτα παραπάνω. Αλλά και σαν αξιώματα να τα δούμε και να τα παραδεχθούμε, οδηγούν το πολύ-πολύ στον Θεϊσμό και όχι στον Χριστιανισμό ή τον Μουσουλμανισμό ή τον Εβραϊσμό, κλπ. Πέραν του Θεϊσμού δεν έπεται απολύτως καμιά απ’ αυτές τις θρησκείες βάσει αυτών των αξιωμάτων. Άλλο το να λες ότι πιστεύω σ’ έναν ακαθόριστο Θεό ως ανωτέρα δύναμη που έφτιαξε τα πάντα όσο καλίτερα μπορούσε κλπ., και άλλο το να λες ότι ο Θεός στον οποίον πιστεύω είναι καλά και σώνει ο Γιαχβέχ, η Αγία Τριάς, ο Αλλάχ, κλπ. Πλην όμως οι ανειλικρινείς και πονηροί οπαδοί αυτών των θρησκειών χρησιμοποιούν αυτά τα ψευδοεπιχειρήματα για να εδραιώσουν και να δικαιολογήσουν την δική τους θρησκεία και πίστη, κάνοντας έτσι άλλο ένα παράλογο άλμα που θα το αποκαλούσαμε «άλμα αλμάτων»! Ο Χριστιανός π. χ., δεν λέγει ότι απλώς πιστεύει σε έναν Θεόν Πατέρα Παντοκράτορα, αλλά λέγει ότι αυτός ο ένας Θεός Πατέρας Παντοκράτορας, στον οποίον πιστεύει, είναι οπωσδήποτε, και εδώ κάνει το «άλμα αλμάτων», η Αγία Τριάς ─ Πατήρ, Υιός και Άγιον Πνεύμα ─ εκ πηγών Ισραήλ και επομένως ο Γιαχβέχ του Αβραάμ και του Μωυσέως. (Πάλι καλά που δεν βγήκε Αγία Τετράς αφού 2 x 2 = 4!).\nO Russell όμως δεν σταμάτησε μέχρι εκεί. Θέλησε να υποδείξει και μερικά σημεία παρμένα από τον Χριστιανισμό τον ίδιο τα οποία αντιβαίνανε προς κάθε έννοια πίστεως περί θείου ή λογικής. Παρέκαμψε τελείως το ζήτημα της ιστορικότητας του Ιησού Χριστού, και μίλησε για τον Ιησού Χριστό έτσι όπως τον παρουσιάζουν τα Ευαγγέλια, ανεξαρτήτως του αν δεν υπήρχε ή όχι. Μας λέγει λόγου χάρη ότι έχει βρει μερικά σοφά λόγια και ηθικές αρχές στον Ιησού, αλλά δεν τον θεωρεί πιο σοφό ή πιο ηθικό από έναν Σωκράτη, Βούδα, Κομφούκιο και άλλους. Πολλά από τα σοφά και ηθικά λόγια στα οποία αναφέρεται τα είχε ήδη βρει και σε πολλούς άλλους σοφούς πριν τον Ιησού. Όμως, πολλές άλλες ηθικές παραινέσεις του Ιησού ήταν ανεφάρμοστες διότι ήταν ή παράλογες, ή αφύσικες, ή εξωπραγματικές υπερβολές και επομένως δεν ήταν σοφές. Ακόμα προσέθεσε ότι είχε βρει και πολλές ανοησίες τόσο στα λόγια όσο και στα έργα του Ιησού. Λόγου χάρη: Δεν κατάβαλε ποτέ του τί νόημα είχε το να ξεράνει μια συκιά επειδή δεν βρήκε σύκα να φάει, ενώ δεν ήταν ακόμα καιρός των σύκων. Δεν μπόρεσε να καταλάβει γιατί έβαλε τα δαιμόνια μέσα σε χοίρους οι οποίοι τρόμαξαν και πνίγηκαν, ενώ κάλλιστα θα μπορούσε να τα διώξει μακριά σαν παντοδύναμος θεός που υποτίθεται πως ήταν. Κλπ.\nΟ Russell δεν επεξετάθη σε πολλά τέτοια σημεία έργων και λόγων του Ιησού, μόνο σε ολίγα. Όσα ανάφερε του άρκεσαν για να μεταδώσει αυτό που ήθελε. Αυτού του είδους τα σημεία λαθών, ανοησιών, βλακειών, βαρβαροτήτων, θηριωδιών, αντιφάσεων, ανηθικοτήτων, υπερβολών, κλπ στην Βίβλο ανέρχονται σε κάπου (7000 ) επτά χιλιάδες και έχουν καταγραφεί σε καταλόγους της διεθνούς βιβλιογραφίας. Παρ’ όλα ταύτα οι Χριστιανοί έχουν θέσει ως δόγμα τους ότι: «Η Βίβλος είναι βιβλίο θεόπνευστο και εκ τούτου αλάνθαστο!». Χωρίς αυτό το δόγμα ο Χριστιανισμός κρημνίζεται σαν χάρτινος πύργος! «Πολύ περίεργο...!».\nΣτο παρόν κείμενο λοιπόν θα ασχοληθούμε με το διατί ιδιαιτέρως απορρίπτομε τον Χριστιανισμό πέραν της γενικής φιλοσοφικής ιδέας και επιχειρήματος του απίστου, αγνωστικιστή και αθέου που περιγράψαμε παραπάνω. Επειδή θέλομε το παρόν άρθρο να είναι μικρού μεγέθους και να μην επεκταθεί, θα υποδείξομε επιγραμματικά όλα τα σημεία εκείνα που πρέπει να λάβει υπ’ όψη και να ερευνήσει ο κάθε λογικά και ελεύθερα σκεπτόμενος, ακόμα και ο πιστός που δεν έχει ακόμα υποστεί καθολική αγκύλωση σκέψεως και εγκεφαλικών διεργασιών, και θρησκευτικό παραλήρημα από την χριστιανική πίστη και τους Χριστιανούς. Έτσι δεν θα αναφέρομε τις αναφορές από την Βίβλο (Αγία Γραφή), Ιερά Παράδοση και Ιστορία. Όλες υπάρχουν στην διεθνή βιβλιογραφία, σε καταλόγους, σε περιοδικά, σε άρθρα, κλπ. Είναι εύκολο και προσιτό για τον καθένα να ελέγξει αυτά που αναφέρομε εδώ, αρκεί να ξοδέψει λίγο χρόνο και ίσως να αγοράσει και μερικά βιβλία.\nΕπειδή πολλοί Χριστιανοί δεν έχουν τελικά τίποτα άλλο να προβάλουν παρά το επιχείρημα των θαυμάτων και των ιδιαιτέρων όπως λένε ατομικών εμπειριών και βιωμάτων, έχομε να τους πούμε τα εξής: (α) Αυτό το επιχείρημα το προβάλουν εξ ίσου όλες οι θρησκείες και όχι μόνον ο Χριστιανισμός. Αν ίσχυε ούτως, τότε όλες οι θρησκείες θα ήταν εξ ίσου σωστές, πράγμα αντιδιαμετρικώς αδύνατο. (β) Πολλά παράξενα, ιδιάζοντα και απροσδόκητα φαινόμενα συμβαίνουν παντού και πάντοτε. Πέραν των συμπτώσεων, τις πιο πολλές φορές κανείς δεν ασχολείται μαζί τους για τους δώσει εξήγηση ή ακόμα μπορεί η εξήγηση να είναι εξαιρετικά δύσκολη για να βρεθεί. Μετά όμως διάφορες θρησκευτικές κλίκες ιδιοποιούνται όλα αυτά τα φαινόμενα και τα παρουσιάζουν ως θαύματα για να αποδεικνύουν την δήθεν ορθότητά τους πλανεύοντας έτσι τους αδαείς, τους ολίγον ευφυείς και απερισκέπτους. (γ) Κύριοι, δεν μπορούμε να πιστεύομε ότι 2 + 3 = 12 επειδή αυτός που το ισχυρίζεται μπορεί να περπατά επάνω στα νερά· είτε μπορεί και περπατά επάνω στα νερά είτε όχι το 2 + 3 ισούται με 5 και όχι με 12. Αλλιώς να παραδεχθείτε ότι δεν δέχεστε την λογική και τότε αν είστε ειλικρινείς και συνεπείς να ζήσετε χωρίς αυτήν να δείτε τι ωραία που θα είναι.\nΗ ΑΛΛΗ ΟΨΗ ΤΟΥ ΖΗΤΗΜΑΤΟΣ\nΜερικές θρησκείες ανεξαρτήτως του αν ήταν επιστημονικά αληθείς ή όχι επέφεραν αρκετά θετικά αποτελέσματα στην ανθρώπινη ζωή, κοινωνία και πολιτισμό. Πολλές τέτοιες θρησκείες συμπεριφέρονταν ως κοσμοθεάσεις μάλλον παρά ως αξιωματικές θρησκείες δογματικών και αυθαιρέτων «αληθειών». Διά τούτο, αν εξαιρέσομε την «πλάνη» τους, συνετέλεσαν στη παραγωγή θετικού έργου διά μέσου της ανθρώπινης ψυχολογίας. Πολλές τέτοιες «θρησκείες» σε διάφορα μέρη του κόσμου, μεταξύ των οποίων και πάνω απ’ όλα είναι η Ελλάς, επέτρεπαν να αναπτυχθούν η φιλοσοφία, η ιατρική, η αστρονομία, η ιστορία, και πάσα επιστήμη και τέχνη. Πέραν ολίγων γενικών συμπαντικών αρχών οι οποίες και αυτές είχαν την δυνατότητα να εξελίσσονται κάτω από τις συνεχείς προόδους του πνεύματος και της γνώσεως, διαφωνίες και αιρέσεις εθεωρούντο αυτονόητες και δεν προκαλούσαν κανέναν δισταγμό ή φόβο, πολλώ μάλλον διωγμό.\nΑλλά ο Χριστιανισμός ως τέτοια θρησκεία τί έκανε; Κατά την ιστορική διαδρομή του, αν τα βάλομε όλα κάτω, έδρασε θετικά ή αρνητικά πάνω στην ζωή του ανθρώπου και στον ανθρώπινο πολιτισμό; Ο Χριστιανισμός τί αποτελέσματα είχε επάνω στις ανθρώπινες δραστηριότητες; Πώς καθοδήγησε και πώς διαπαιδαγώγησε τον κόσμο; Ποιο είναι το καθαρό χρεόγραφο της ιστορίας του; Η απάντηση που τεκμηριώνεται από τα ειδικά σημεία κατά του Χριστιανισμού τα οποία εκτίθενται ευθύς αμέσως, είναι πέρα για πέρα οικτρή και φρικτή.\nΚάποιος που δεν ξέρει περισσότερα μπορεί να φέρει ως αντίρρηση έναν κατάλογο ορισμένων ηθικών αρχών, για τις οποίες συνεχώς διατείνονται οι αδαείς Χριστιανοί, όπως π. χ. να κάνεις ελεημοσύνη, να συγχωρείς, να αγαπάς τους πλησίον σου, ο χρυσούς κανών, κ. ά. Ο Χριστιανισμός όμως δεν φτιάχτηκε για να μας πει αυτά. Αυτές οι ηθικές αρχές ήταν ήδη γνωστές προτού εμφανισθεί ο Χριστιανισμός ο οποίος απλώς τις επανέλαβε ή μάλλον τις αντέγραψε χωρίς να αναφέρει τις αρχαιότερες πηγές. Ήδη αναφέραμε παραπάνω ότι ο Bertrand Russell έχει καταγγείλει το γεγονός αυτό στην ομιλία του. Αλλά κατά την ιστορική διαδρομή του, προκειμένου να επιτύχει την εδραίωση και το συμφέρον του, ο Χριστιανισμός παρέβη κατά συρροή ακόμα και αυτές τις ηθικές αρχές όπως και κάθε άλλη ηθική αρχή.\nΤΑ ΕΙΔΙΚΑ ΣΗΜΕΙΑ ΚΑΤΑ ΤΟΥ ΧΡΙΣΤΙΑΝΙΣΜΟΥ\n1) Το μήνυμα του Χριστιανισμού, η θεολογική καταξίωσή του, είναι ένα ανόητο παραμύθι για να φοβερίζει τα μωρά παιδιά και να καταντά μωρά τους μεγάλους. Αυτό είναι: «Η σωτηρία από την διαρκή οργή του Παναγάθου και Παντοδυνάμου Θεού Γιαχβέχ, ο οποίος καταράστηκε και καταδίκασε όλη την δημιουργία του και εις πάντας τους αιώνας, ένεκα του προπατορικού αμαρτήματος που διέπραξαν οι μυθικοί πρωτόπλαστοι Αδάμ και Εύα κάπου 6500 χρόνια πριν! Κλπ.». (Παύλος: Προς Ρωμαίους 5: 14, 6: 23, Α΄ Προς Κορινθίους 15: 22, 45, Β΄ Προς Κορινθίους 11: 3, Α΄ Προς Τιμόθεον 2: 13-14, όλες οι επεξηγήσεις των Πατέρων, κλπ.) Αν κανείς αμφιβάλει ότι αυτό είναι παραμύθι, δεν έχει παρά να σκεφτεί και να κρίνει λιγάκι αυτή την θεολογική δικαιολογία, να μελετήσει τα πορίσματα των επιστημών διά την ηλικία της γης και της εξελίξεως τού ανθρώπου επ’ αυτής, να μελετήσει τα πέντε πρώτα κεφάλαια της Γενέσεως για να διαπιστώσει την τρομακτικότατη ασυναρτησία που υπάρχει εκεί μέσα, και ακόμα να μελετήσει τα Ασσυριακά, Βαβυλωνιακά, Ινδικά, Αιγυπτιακά, Ελληνικά και Ερμητικά έπη και μυθολογίες. Όσον αφορά την δημιουργία του κόσμου, ο Θεός Γιαχβέχ εδημιούργησε το σύμπαν και τον άνθρωπο, πριν 6500 χρόνια περίπου, έτσι χάρη γούστου. Κάποια στιγμή βαρέθηκε να είναι μόνος του και αποφάσισε να δημιουργήσει την παρέα του για να ασχολείται μαζί της και να της μεταδώσει την ευτυχία του! (Ευτυχία; Άλλο τίποτα...!). Από τότε όχι μόνο δεν είναι πια μόνος του, αλλά πριν 2000 χρόνια περίπου έγινε και τριαδικός. Επειδή όμως η Εύα και ο Αδάμ έφαγαν από τον καρπό του δένδρου της γνώσεως του καλού και του κακού ο πανάγαθος Θεός που είναι όλος αγάπη οργίστηκε σε τέτοιο βαθμό που καταράστηκε όλη την δημιουργία του απ’ άκρη σ’ άκρη και από τότε πάει και η ευτυχία...\nΒασίζεται στην υφαρπαγή, παρεξήγηση, διαστροφή και επί τούτου κακοποίηση των Εβραϊκών Γραφών, οι οποίες με τη σειρά τους δεν είναι τίποτα το σπουδαίο και κατά μέγα μέρος αποτελούν οικτρή συρραφή μωριών, βαρβαροτήτων, θηριωδιών, αντιφάσεων, αντιεπιστημονισμού, και όλο το κακό συναπάντημα.\nΒασίζεται στον Ιησού Χριστό ο οποίος όχι μόνο δεν έχει ιστορικώς αποδειχθεί ότι υπήρξε ποτέ ως κάποιος απλός ή ασήμαντος άνθρωπος, αλλά επιστημονικώς και ιστορικώς αποδεικνύεται πλήρως ότι ο Ιησούς Χριστός των Ευαγγελίων είναι μύθος, δηλαδή κατασκευασμένο ψέμα! Δηλαδή μιλάμε, θεολογούμε και επιχειρηματολογούμε στο κενό.\nΗ αρχική θεολογία του Χριστιανισμού (για δύο αιώνες περίπου) ήταν άμεσα εσχατολογική. Δεν ησχoλείτο δηλαδή με τη θεoλoγική θεώρηση των εσχάτων, αλλά με τo άμεσο τέλoς τoυ κόσμoυ το οποίο βρισκόταν πρo των θυρών και θα συνέβαινε εντός ολίγου. Συνεπώς δεν χρειαζόταν καμία κοινωνική πρόνοια και αντιμετώπιση του αύριο. Η κυριαρχία του κόσμου ανήκε στον σατανά, στους διαβόλους του και στην αμαρτία. Έτσι ο άρχων της δικαιοσύνης θα εμφανιζόταν λίαν συντόμως για να αποκαταστήσει τα κακώς κείμενα. Η αποτυχία της αμέσου αυτής εσχατολογίας, ανάγκασε τους χριστιανούς να την αναβάλουν στο άγνωστο απώτερο μέλλον.\nΕκτός από ολίγες γνωστές ηθικές εντολές, τις οποίες επανέλαβε, (για να είμαστε πιο ακριβείς, αντέγραψε, χωρίς να αναφέρει την πηγή,) η θεολογία του είναι, πλαστή, τεχνητή, αντιφατική, ανόητη και λανθασμένη. Παίζει με την ψυχολογία και πατά και τοκίζει επί των αδυναμιών και των φόβων των ανθρώπων και όχι επί της εξ αντικειμένου αλήθειας. Διά ταύτα, η θεολογία και δογματική του Χριστιανισμού είναι διαρκώς εκφοβιστικές και καθίστανται άκρως επικίνδυνες και καταστροφικές τόσο για το άτομο ως μονάδα όσο και για την κοινωνία ως σύνολο! Πολλές ηθικές εντολές και προτροπές της χριστιανικής θεολογίας και ηθικής είναι γενικολογίες και υπερβολές οι οποίες χωρίς τροποποιήσεις κατά περίπτωση καταντούν ανόητες ή αποβαίνουν επικίνδυνες. Αυτές ούτε η Βίβλος, ούτε οι Χριστιανοί τις ετήρησαν ποτέ!\nΗ χριστιανική θεολογία έρχεται σε αγεφύρωτη αντίθεση προς κάθε αρχή, σημείο, επιτυχία, έκφανση, δραστηριότητα, επιστήμη, φιλοσοφία, τέχνη και επίτευγμα του Ελληνικού και του Ελληνορωμαϊκού πολιτισμού.\nΠρόκειται για θεολογία και δογματική: Ανοησίας, αντιφάσεως, τρέλας, σχιζοφρένιας, ακαταστασίας, λάθους, ψεύδους, αοριστίας, υπεκφυγής, γενικολογίας, συγκαλύψεως, παραλογισμού, θηριωδίας, φόβου, εκφοβισμού, καταναγκασμού, πολλών κακών, απαξίας της εδώ ζωής και του κόσμου, καταστροφής, εσχατολογίας, αποκαλύψεως, θαυματοποιίας, αιωνίου τιμωρίας ή ανταμοιβής, μισαλλοδοξίας, αντιγνώσεως, αντιεπιστήμης, αντισοφίας, αντιφιλοσοφίας, πένθους, εναντίον κάθε χαράς της εδώ ζωής. Αλλού άλλα είναι θέσεις και αλλού τα ίδια αντιθέσεις! Αλλού άλλα επιτρέπονται και αλλού τα ίδια απαγορεύονται! Άκρη δεν βρίσκεις! Παντού αλλοπρόσαλλη, κλπ.\nΑποτέλεσμα όλης αυτής της αλλοπρόσαλλης, καταστροφικής, αντιφατικής, ακατάστατης, μισαλλοδόξου, εσχατολογικής, κλπ, θεολογίας ήταν ο κατακερματισμός του Χριστιανισμού, από τον πρώτον αιώνα μέχρι και σήμερα, σε χιλιάδες αιρέσεις οι οποίες στο παρελθόν αλληλοσπαράχτηκαν χειρότερα από τα άγρια θηρία με τρομακτικές διαχρονικές συνέπειες για ολόκληρη την ανθρωπότητα και τον πολιτισμό. Σήμερα, ενώ η κάθε χριστιανική αίρεση επιμένει ότι αυτή και μόνον πρεσβεύει την ορθή και αληθινή χριστιανική πίστη και όλες οι άλλες είναι εσφαλμένες, όλες τους τελούν εν ειρήνηι λυκοφιλίας λόγω αλλοτρίων αιτίων, συμφερόντων και επιβιώσεως! Επίσης η άκρατη και συνεχής μισαλλοδοξία οδήγησε τους Χριστιανούς να κατασπαράξουν ή να εξαφανίσουν πλείστους όσους λαούς και πολιτισμούς οι οποίοι δεν επείθοντο από το χριστιανικό κήρυγμα αλλά ηρκούντο σε μια ήσυχη συνύπαρξη.\nΒίβλος, Δευτεροκανονικά Βιβλία, Ιερά Παράδοσις, Σύνοδοι, Δογματικές, Κατηχήσεις, Νομοκάνονα, Πηδάλια, Βίοι Αγίων, κλπ, περιέχουν ένα τεράστιο πλήθος από:\nΑμέτρητες Κραυγαλέες Αντιφάσεις\nΣχιζοειδείς και Ανήκουστους Παραλογισμούς\nΤετριμμένες Κοινοτυπίες Κοινοτοπίες\n10)Καταστροφικές ή Ανήθικες Παραινέσεις\n14)Αόριστες και επικύνδινες Γενικολογίες\nΣτα μέρη όπου επικράτησε ο Χριστιανισμός και εδραιώθηκε σύμφωνα με τις βασικές αρχές του (βιβλικές, πατερικές, συνόδων, κλπ.) και αποφάσεις του συνέβησαν:\nΚαταστροφές πάντων των τοπικών ή οικουμενικών πολιτισμικών στοιχείων. Ήταν το μεγαλύτερο δυστύχημα κατά της γνώσεως, της ιστορίας, και του πολιτισμού του ανθρώπου! Έχομε ολοκληρωτική εξάλειψη πλήθους πολιτισμών όπως: Ελληνικός, Ελληνο-Αλεξανδρινός, Ελληνο-Ρωμαϊκός, των Σαξόνων, των Σκανδιναβών, των Μάγια, του Μεξικού, του Περού, κλπ.\nΚαταστροφές πολλών κοινωφελών έργων και ιδρυμάτων: νοσοκομείων, ασκληπιείων, βιβλιοθηκών, γυμναστηρίων, λουτρών, ναών, σταδίων, των βιβλίων, πασών αρχιτεκτονημάτων και κτηρίων, των έργων τέχνης, κλπ.\nΕξάλειψη τοπικών ηθών και εθίμων, γραμμάτων, τεχνών, αθλητισμού, αγώνων, κλπ, (Ευρώπης, Μέσης Ανατολής, Αφρικής, Αμερικής, Ειρηνικού Ωκεανού, κλπ.).\nΟι αιρέσεις ήταν ο φόβος και τρόμος διά τον Χριστιανισμό. Διά τούτο, εκτός από τα αναθέματα και τους αφορισμούς, οι ορθόδοξοι εξαπέλυσαν τρομακτικούς αιματηρούς και καταστροφικούς διωγμούς εναντίον τους. Κάθε διαφωνία ή ελαφρά παρέκκλιση εθεωρείτο αίρεση και εδιώκετο πάση θυσία.\nΚατάργηση και αναθεματισμός, των μαθηματικών, της αστρονομίας, της ιατρικής, των επιστημών, των γραμμάτων, του θεάτρου, των τεχνών, της φιλοσοφίας, κλπ.\nΗ χριστιανική θεολογία και δογματική είχε σαν αποτελέσματα και τα εξής: Γενοκτονίες, θρησκευτικοί και μη θρησκευτικοί πόλεμοι, σταυροφορίες, ιερές εξετάσεις, πρωτοφανείς εξοντωτικοί νόμοι, εξολόθρευση των αιρετικών, αφάνταστα βασανιστήρια, εκατομμύρια αθώων θυμάτων, όλο το κακό συναπάντημα, αμορφωσιά, συμφορά, βία, μεσαίωνας, κλπ, με τρομακτικές διαχρονικές συνέπειες για ολόκληρη την ανθρωπότητα.\nΔ) Κοινωνικότητα και Ψυχολογία\nΣτα μέρη όπου επικράτησε ο Χριστιανισμός έκανε τα πάντα μαντάρα. Τα πράγματα έγιναν τρισχειρότερα από ότι ήταν πριν! Από την χριστιανική θεολογία, γραμματεία και δογματική κατά εποχές και κατά τόπους προέκυψαν:\nΆνευ Προηγουμένου Δεισιδαιμονία\n26)Κατάπτωση των Τεχνών\n27)Απόρριψη της Φιλοσοφίας\n29)Καταρράκωση της Προσωπικότητας\n51)Αιρέσεις και Διχοστασίες\n59)Κλπ, κλπ, κλπ....\nΑυτά τα ειδικά σημεία λοιπόν ας τα προσέξουν όλοι όσοι ενδιαφέρονται. Εδώ τα ανακοινώσαμε απλώς και γενικώς ως συμπεράσματα. Λόγω της εδώ συντομίας θα αποφύγομε την οιανδήποτε καταγραφή αναφορών, θεολογικών και ιστορικών στοιχείων και παραδειγμάτων που τα πιστοποιούν ενταύθα. Πάρα πολλά απ’ αυτά τα παρουσιάζομε στις εργασίες μας που έπονται ευθύς αμέσως. Η καταγραφή όλων των υπαρκτών στοιχείων που πιστοποιούν πέραν πάσας αμφιβολίας τα συμπεράσματά μας είναι έργο υπέρογκο εκατοντάδων τόμων. Για να δώσουν απαντήσεις στις απορίες που πιθανόν έχουν και για να πιστοποιήσουν την αλήθεια όλων των στοιχείων που προβάλομε εδώ τους προτείνομε να ερευνήσουν: Την Βίβλο, την Ιερά Παράδοσιν, τα Απόκρυφα, τα Ψευδεπίγραφα, τις Συνόδους, τις Δογματικές, τις Κατηχήσεις, τα Νομοκάνονα, τα Πηδάλια, τους Βίους Αγίων, τους Συναξαριστές, την αντικειμενική Ιστορία, την διεθνή Βιβλιογραφία και διάφορα άρθρα πάνω στα θέματα αυτά. Κυκλοφορούν και διάφοροι κατάλογοι δημοσιευμένοι ως βιβλία ή ευρίσκονται στο διαδίκτυο οι οποίοι περιέχουν τεράστιους αριθμούς παραδειγμάτων και αναφορών. Σε όλες αυτές τις πηγές οι ενδιαφερόμενοι θα εντοπίσουν όλα τα θεολογικά, αντικειμενικά, ιστορικά, και επιστημονικά στοιχεία, ζητήματα, αναφορές και απαντήσεις που θα υπεραρκέσουν για να καλύψουν τα κενά και τις απορίες τους.\nΕΝ ΚΑΤΑΚΛΕΙΔΙ ΠΕΡΙΛΗΠΤΙΚΩΣ\nΑν κανείς τότε απορεί πως επεκράτησε ο Χριστιανισμός, η Εβραιοχριστιανική μάστιγα δηλαδή, έστω στα μέρη όπου επεκράτησε, η απάντηση είναι απλή. Τους τρεις πρώτους αιώνες ήταν ολιγάριθμος και του περιθωρίου και έτσι οι υπόλοιποι δεν του έδιναν μεγάλη σημασία. Το πρώτον αιώνα και στις αρχές του δευτέρου αιώνα ήταν καθαρά Ιουδαϊκή υπόθεση, και τίποτα παραπάνω. Μόνο μερικοί μορφωμένοι Εβραίοι και λίγο αργότερα μερικοί Εθνικοί έφερναν στην επιφάνεια ιστορικά δεδομένα και ακαδημαϊκά ή φιλοσοφικά επιχειρήματα εναντίον του.\nΑποτελεί πραγματική ειρωνεία το γεγονός ότι χωρίς τη Ρωμαϊκή Αυτοκρατορία αυτή η παράξενη και αλλοπρόσαλλη δοξασία δεν θα είχε την τύχη να εξαπλωθεί. Κάτω από την Ρωμαϊκή Ειρήνη (Pax Romana) και γνωρίζοντας κάπως την Ελληνική ή την Λατινική γλώσσα μπορούσε κανείς να έλθει σε επαφή με ένα τεράστιο πλήθος λαών. Η διά ξηράς και διά θαλάσσης συγκοινωνία ήταν αρκετά ασφαλής και εύκολη για την μεταβίβαση από τ’ ένα μέρος στ’ άλλο. Έτσι λοιπόν αυτή η Ιουδαϊκή αιρετική υπόθεση, όταν αυτή το θέλησε, εύκολα μεταπήδησε εκτός του Παλαιστινιακού χώρου και των συναγωγών της διασποράς. Η ελευθερία λόγου που υπήρχε τότε δεν την εμπόδισε να κάνει κάτι τέτοιο. Αυτή λοιπόν την Ρωμαϊκή Αυτοκρατορία και την ασφάλεια που παρείχε, αυτήν βρήκαν να κατηγορούν και να καταδικάζουν οι Χριστιανοί ένεκα δήθεν διωγμών\nΟυδείς διωγμός κατά των θρησκευτικών πεποιθήσεων υπήρξε στη Ρωμαϊκή Αυτοκρατορία. Μόνη προϋπόθεση ήταν να ενεργούν και να εκφράζονται νομοταγώς. Ακόμα κάθε πολίτης όφειλε σε καθορισμένες εορτές της Αυτοκρατορίας να αποδίδει ορισμένες τιμές και αναγνώριση στη Ρωμαϊκή εξουσία και στον αυτοκράτορα, οι οποίες δεν ήταν επιβαρυντικές. Πέραν τούτου επικρατούσε τέτοια θρησκευτική ελευθερία που ο σημερινός κόσμος είναι αδύνατο να την φανταστεί. Έχει μείνει παροιμιώδες ότι: «Εις την Ρώμη συναντούσες ευκολότερα έναν θεό παρά έναν άνθρωπο!». Οσάκις όμως οι οπαδοί του Χριστιανισμού έκαναν ταραχές, συνωμοτικές, καταστρεπτικές, παράνομες και εγκληματικές ενέργειες η Ρωμαϊκή εξουσία ήταν υποχρεωμένη να επιβάλλει την έννομη τάξη και να τιμωρεί τους ενόχους σύμφωνα με τον υπάρχοντα νόμο. Οι διωγμοί ήταν τοπικές αντιδράσεις του κράτους κατά των συνεχών κρουσμάτων απειθείας και των συνωμοτικών, καταστροφικών, παρανόμων, ανατρεπτικών ενεργειών των Χριστιανών. Ανεζητούντο οι ένοχοι των εγκληματικών πράξεων και ετιμωρούντο διά τις πράξεις των, δεν εθίγοντο όμως λόγω των πεποιθήσεών τους! Ουδείς συστηματικός διωγμός υπήρξε! Ο λεγόμενος διωγμός του Διοκλητιανού (302-303 Κ. Ε.) δεν ήταν τίποτα άλλο παρά η μόνη γενικότερη προσπάθεια ελέγχου των Χριστιανών (όχι όμως της ιδεολογίας των), οι οποίοι και επυρπόλησαν το αυτοκρατορικό ανάκτορο στην Βιθυνία της Μικράς Ασίας. Το αίτιο του διωγμού ήταν το γεγονός ότι κατά την κατοχή της Αλεξανδρείας υπό της Παλμύρας οι Χριστιανοί της πόλεως ταχθέντες υπέρ της Ζηνοβίας (κυβερνήτου της Παλμύρας) και του εγκαθέτου της, Χριστιανού επισκόπου, Παύλου του Σαμοσατέως άρχισαν να αποσφάττουν συστηματικώς όσους Έλληνες, Ρωμαίους και Εβραίους ηδύναντο!\nΠέραν των καρπών της Ρωμαϊκή ειρήνης και ανεξιθρησκίας που ο Χριστιανισμός έδρεψε κατά τους τρεις πρώτους αιώνες, στις αρχές του τετάρτου αιώνα του έτυχε και το πρώτο λαχείο! Αυτό ήταν ο Ρωμαίος αυτοκράτορας Κωνσταντίνος. Ο Χριστιανισμός λοιπόν, ή η Εβραιοχριστιανική μάστιγα, αυτή η φτιαχτή και καταστροφική θρησκεία, επεκράτησε επειδή μονομερώς και έτσι καπριτσιόζικα το θέλησε ο «Άγιος και Μέγας» διαταραγμένος και ανισόρροπος αυτοκράτωρ Κωνσταντίνος. Επρόκειτο για διαταραγμένη, πονηρή, εγκληματική και βίαια φυσιογνωμία με πολλά ειδεχθή εγκλήματα στο ενεργητικό της! Αυτός διά της βίας και χρησιμοποιώντας κάθε παρανομία και αυθαιρεσία έστριψε απλώς έναν διακόπτη παραδίδοντας έτσι και εν λευκώ όλη την Ρωμαϊκή Αυτοκρατορία στους ολιγάριθμους Χριστιανούς συνωμότες ενώ ταυτοχρόνως απέκλεισε την συντριπτική πλειονότητα των υπολοίπων από το κάθε τι. Μόλις ο Χριστιανισμός κατέλαβε την εξουσία από τον τέταρτο αιώνα και μετά, εγκαινίασε και εξαπέλυσε τον πραγματικό, ανελέητο, εξοντωτικό, ολοκληρωτικό και ιδεολογικό διωγμό!\nΑυτή η μη χριστιανική πλειοψηφία δεν ήταν ομοιογενής. Υπήρχαν πολλές ομάδες και τάσεις. Ποτέ όμως μια ομάδα δεν επεδίωκε επικράτηση εις βάρος των υπολοίπων. Όλες τελούσαν σε μια αφανάτιστη ειρηνική συνύπαρξη, ίσως και κάπως αδρανή. Αυτή η αδράνεια, η αβουλία, η απροσεξία, αλλά και η κούραση εκ των μακροχρονίων πολέμων και οικονομικών δυσχερειών, έδωσε το πράσινο φως στους ολιγάριθμους, φανατικούς, νεοφωτίστους Χριστιανούς. Με την απόλυτη συνδρομή του Κωνσταντίνου και την συμπαράσταση των κρατικών μηχανισμών του αυτοί άρπαξαν την ευκαιρία και αναρριχήθηκαν στην εξουσία σαν θηρία ανήμερα.\nΜην απορείτε με το ότι μια μικρή μειοψηφία κατάφερε να καπελώσει την συντριπτική πλειοψηφία. Έχει συμβεί πολλές φορές. Μπορούμε να παραθέσομε αρκετά παραδείγματα μερικά των οποίων τα γνωρίζετε. Εκτός του Χριστιανισμού, ένα εξ αυτών είναι και η πιο πρόσφατη περίπτωση του Μουσουλμανισμού. Στην αρχή ο Μωάμεθ (γύρω στο +622-623) κατάφερε να πείσει μια φούχτα ανθρώπων στην Μεδίνα και Μέκκα. Εε... αυτό ήταν. Μετά αυτοί οι ολίγοι κατάφεραν με όλα τα θεμιτά και αθέμιτα μέσα να επικρατήσουν στην Αραβία και στην συνέχεια να εξαπλωθούν. Σήμερα δε είναι παρόντες σχεδόν σε όλα τα μέρη του πλανήτη. Αυτό δε το γεγονός, ότι δηλαδή ο αμόρφωτος προφήτης τους και ολίγοι αμόρφωτοι οπαδοί του κατάφεραν αυτό το κατόρθωμα, το χρησιμοποιούν οι Μουσουλμάνοι για να αποδείξουν την εκ θεού προέλευση και αλήθεια της θρησκείας των και ότι η εξάπλωσή της ήταν το θέλημα του θεού τους, Αλλάχ. Ακόμα δε σκοπό και καθήκον έχουν την καθολική επικράτησή τους. Τέτοια ανάλογα επιχειρήματα έχομε και με τους χριστιανούς. Καυχώνται για την αγραμματοσύνη των «αλιέων» και την «εξ αγίου πνεύματος», βάλε Κωνσταντίνου, «μετέπειτα καταπληκτική επιτυχία των»... και πολλά τοιαύτα.\nΈτσι ο Κωνσταντίνος κατάφερε και επέβαλε έναν Χριστιανισμό που διαμόρφωσαν ο ίδιος με τον Ευσέβιο και τα επιτελεία τους, με ανυπολόγιστες καταστροφικές συνέπειες για την αυτοκρατορία, τους λαούς της, την ιστορική πορεία της υδρογείου και τον πολιτισμό! Ο Ιουλιανός ως αυτοκράτωρ προειδοποίησε τους μη χριστιανούς, πολλές φορές έκρουσε κώδωνα κινδύνου, αλλά αυτοί δεν έδειξαν το απαιτούμενο σθένος. Φαίνεται, δεν φαντάζονταν τι επρόκειτο να επακολουθήσει και τι τύχη θα είχαν οι ίδιοι στα νύχια των χριστιανών. Μετά την δολοφονία του Ιουλιανού (το + 363) τα πράγματα είχαν πλέον πάρει εξαιρετικά άσχημη τροπή. Όταν πλέον κατάλαβαν τι τους περιμένει στα σιδερένια νύχια αυτών των θηρίων ήταν πλέον αργά. Η επαναφορά, ή έστω μια υποτυπώδης δικαιοσύνη, ήταν πλέον φευγαλέα! Τί να κάνομε; Η ιστορία έχει και ατυχήματα και δυστυχήματα. Αυτό ήταν το μεγαλύτερο δυστύχημα!\nΤο δυστύχημα αυτό δεν οφείλεται καθόλου σε κανένα χάσμα που δημιουργήθηκε κατά τους καιρούς εκείνους ούτε σε καμία αναγκαιότητα η οποία επεβάλλετο από τις τότε επικρατούσες κοινωνικές, πολιτικές και οικονομικές συνθήκες. Οι επιδρομές και επιθέσεις των διαφόρων γειτόνων λαών κατά της αυτοκρατορίας ανήκουν σε άλλο φαινόμενο και είναι άλλο κεφάλαιο. Ο μετά ταύτα αναρριχηθείς Χριστιανισμός ούτε τις σταμάτησε ούτε τις κατέστειλε, και αντιθέτως όλα τα πράγματα και προβλήματα χειροτέρεψαν.\nΑυτή την δικαιολογία πολύ ατυχώς την ισχυρίζονται πολλοί και διάφοροι, μεταξύ των οποίων και σοβαροί επιστήμονες. Αυτό το κάνουν επειδή είτε είναι παιδιόθεν θύματα της καθιερωμένης προπαγάνδας είτε πιστεύουν ότι τα πάντα βαδίζουν βάσει κάποιας νομοτελείας και η ιστορία δεν μπορεί να έχει τρελές μεταπτώσεις. Κανένας τους όμως δεν μας αποδεικνύει ποια είναι επιτέλους αυτή η νομοτέλεια που επικαλούνται, αλλά μας ξεφεύγει ή δεν την γνωρίζομε, ούτε το διατί η ιστορία του ανθρώπου δεν μπορεί να έχει τρελές μεταπτώσεις.\nΤο ίδιο ισχύει και διά την ίδρυση της νέας πρωτεύουσας, Κώνσταντινουπόλεως! Δεν υπήρχε απολύτως καμία ανάγκη ούτε για καλλίτερη πρωτεύουσα ούτε για άμυνα όπως λένε. Η Ρώμη ήταν μια χαρά πρωτεύουσα και πλήρης στρατιωτικός σταθμός με πολύ στρατό και αυτοκρατορικό ανάκτορο υπήρχε εκεί δίπλα, δηλαδή στη Βιθυνία. Η ενέργεια αυτή ήταν μοιραία για την οικονομία και την πορεία του κράτους. Το κράτος αδυνάτισε οικονομικώς και διχοτομήθηκε. Ατυχώς και εσφαλμένως ο αντιχριστιανός (τί ειρωνεία!) ιστορικός Edward Gibbon (1737-1794) έγραψε ότι η μεταφορά της πρωτεύουσας ήταν μεγαλοφυής ενέργεια εκ μέρους του Κωνσταντίνου και μετά η άποψη αυτή παρέμεινε ούτως! Όμως βάσει όλων των στοιχείων και δεδομένων που έχομε στην διάθεσή μας σήμερα, οι απόψεις αυτές έχουν ανατραπεί από τους νεώτερους ιστορικούς. Οι Χριστιανοί προπαγανδίζουν τα ψευδοεπιχείρηματα αυτά ακριβώς επειδή τους συμφέρουν ενώ πολλοί μορφωμένοι απ’ αυτούς γνωρίζουν πολύ καλά ότι δεν είναι αλήθεια!\nΒεβαίως ο ενσυνείδητος και υπεύθυνος άνθρωπος οφείλει αφ’ εαυτού να επαγρυπνά και να μην αφήνει τις τύχες του σε έναν ανώμαλο Κωνσταντίνο και μερικούς ψεύτες και απαταιώνες επιτελείς του. Αυτό το οφείλει για να μην περιέλθει ο ίδιος και ολόκληρος ο πολιτισμός στην αθλιότητα. Μπορεί να διαλέξει να αδρανεί, αλλά τότε θα βρεθεί προ απροόπτων και θλιβερών καταστάσεων και θα πληρώσει πολύ ακριβά την αδράνεια αυτή. Στην περίπτωση του Χριστιανισμού αυτό συνέβη πέραν κάθε προσδοκιών! Σκέψου να έχεις στο κεφάλι σου έναν αρχηγό δικτάτορα σαν τον Κωνσταντίνο! Θα ευτυχήσεις με τέτοιον αρχηγό; Πόσοι όμως μέσα σε μια κοινωνία είναι ενσυνείδητοι και υπεύθυνοι; Μόνον ολίγοι! Κάτι τέτοιο φαίνεται να συνέβηκε τότε και η αδρανής και απρόσεκτη πλειοψηφία έπεσε στην παγίδα των ολίγων. Τα επακολουθήσαντα αποτελέσματα ήταν θλιβερά, καταστροφικά και μοιραία.\nΌπως δείχνει η Ιστορία, η Ρώμη κατά τον 3ον αιώνα, παρ’ όλο που είχε μερικούς καλούς αυτοκράτορες, έχασε τους μηχανισμούς των ασφαλιστικών δικλείδων του πολιτεύματος. Έτσι όσο οι αυτοκράτορες ήταν καλοί τα πράγματα πήγαιναν καλά. Αλλά οι άνομοι αυτοκράτορες με τον στρατό τους μπορούσαν και έφερναν τα πάνω κάτω, χωρίς να υπάρχει κάποια νομική πρόβλεψη και εκτελεστική πράξη εναντίον τους! Μοιραίο σφάλμα! Πιθανόν σ’ αυτό να ευθύνεται και η δεισιδαιμονία διότι επίστευαν ότι οι θεοί της Ρώμης εφώτιζαν τους αυτοκράτορες και θα έσωζαν την αυτοκρατορία. Τέτοιο πράγμα όμως δεν έγινε! Αρκετά πριν τον Κωνσταντίνο π. χ., η διαδοχή του λαμπρού αυτοκράτορα Μάρκου Αυρηλίου από τον ανώμαλο γιό του Κόμμοδον, την 17η Μαρτίου του +180, ήταν ένα μοιραίο γεγονός, χωρίς να το εμποδίσει κανένας μηχανισμός! Πολλοί ιστορικοί, μεταξύ των οποίων ο Γίββων και ο Ερνέστος Ρενάν, θεωρούν το γεγονός αυτό ως την απαρχή της πτώσεως του Ρωμαϊκού κράτους.\nΣ’ αυτό το σημείο πρέπει να αναφέρομε και ένα προηγούμενο μοιραίο γεγονός. Δεν υπάρχει αμφιβολία ότι ο Οκταβιανός Αύγουστος ήταν σπουδαία προσωπικότητα, ικανός στρατιωτικός και κυβερνήτης και πεφωτισμένος αυτοκράτωρ. Έκανε όμως ένα μοιραίο σφάλμα. Διά νόμου απαγόρεψε την αθεΐα. Χαρακτηριστικά την εποχή του η αθεΐα είχε μεγάλη άνοδο. Είναι παροιμιώδης η φράση των αθέων της εποχής αυτής στην Ρωμαϊκή Αυτοκρατορία: «Εάν οι θεοί αδικούνται, ας φροντίσουν μόνοι τους να διορθώσουν τις αδικίες που διαπράττονται εις βάρος τους!».\nΆραγε, το έκανε αυτό επειδή ο ίδιος ήταν προϊόν της εποχής του και δεν μπορούσε να δει πιο πέρα, λόγω ειλικρινούς θρησκευτικότητας, λόγω θρησκοληψίας, λόγω πολιτικών λόγων, επειδή του άρεσε να τιμάται ως υιός θεού ή έτσι κατάφερνε να διοικεί το πλήθος; Άγνωστον! Όπως και να ‘χει το πράγμα όμως, κάθε θρησκεία και άποψη επιτρεπόταν στη Ρωμαϊκή αυτοκρατορία, ενόσω οι οπαδοί της απέδιδαν τις νομοθετημένες τιμές στην αυτοκρατορία και στον αυτοκράτορα, εκτός από την ουδέτερη στάση της αθεΐας. Έτσι φτάσαμε κατά τον τρίτο αιώνα και αρχές του τετάρτου να έχομε έναν τεράστιο ανεπανάληπτο συγκρητισμό θρησκειών απ’ Ανατολή και Δύση. Πραγματοποιήθηκε και μια αλλεπάλληλη εισαγωγή Ηλιακών, Περσικών, Αιγυπτιακών θεοτήτων, της Ίσιδος, κ. ά., στη Ρώμη. Κάθε ψίθυρος και θρόισμα ήταν ομιλία θεού ή κάποιου πνεύματος. Τα πάντα ψιθύριζαν και μιλούσαν. Μέσα σε ένα τέτοιο κλίμα ήταν πολύ εύκολο για τον Κωνσταντίνο, τη μάνα του την Ελένη και τον Ευσέβιο να εισαγάγουν και αυτοί τις δικές τους θρησκοληψίες ή πονηρείες. Γιατί όχι αφού τόσοι άλλοι είχαν κάνει το ίδιο πριν απ’ αυτούς! Αυτές ήταν ένας παράξενος και δόλιος συγκρητισμός του Χριστιανισμού με πολλά στοιχεία των υπολοίπων θρησκειών. Μετά πλέον, τα πάντα πήραν την κακίστη τροπή που γνωρίζομε.\nΜέσα σ’ ένα τέτοιο ζοφερό κλίμα δεισιδαιμονίας, επόμενο ήταν ένας πονηρός αυτοκράτωρ, όπως ο Κωνσταντίνος, με ένα συνωμοτικό επιτελείο, όπως του Ευσεβίου, εύκολα να μπορεί να κάνει ότι θέλει. Εφ’ όσον, φέρ’ ειπείν, ο οκνηρός και ανίκανος αυτοκράτορας Ελαγάβαλος–Ηλιογάβαλος (+218-222) μπόρεσε να εισάγει με την βοήθεια της γιαγιάς του Ιουλίας, την Συριακή ηλιακή θεότητα, τότε γιατί δηλαδή και ο δαιμόνιος Κωνσταντίνος να μην επιβάλει την θρησκεία που άρεσε σ’ αυτόν και τη μάνα του την Ελένη έναν αιώνα αργότερα! Όταν οι πολίτες δεν έχουν σώας «τας φρένας» με ικανότητα να κρίνουν και να λαμβάνουν αποφάσεις και αντί να στέκονται στα πόδια τους στέκονται σε δεκανίκια θρησκοληψίας, τότε τα πάντα μπορεί να καταφέρει ακόμα και ένας ανίκανος, πόσον μάλλον ο πανούργος Κωνσταντίνος. Αυτό το κλίμα οπωσδήποτε συνέβαλε στην απάθεια και την αδιαφορία του πλήθους του τετάρτου αιώνος, του οποίου μια μεγάλη μερίδα και ο στρατός πήγαιναν όπου φυσούσε ο άνεμος. Το ίδιο κλίμα πρέπει να βοήθησε και την διά πυρός και σιδήρου μετέπειτα επικράτηση του Χριστιανικού τύπου που εισήγαγε ο Κωνσταντίνος με την αρωγή του Ευσεβίου. Επειδή έτσι το θέλησε αυτός για τους λόγους του, χωρίς να δώσει καμιά εξήγηση και απολογία σε κανένα εύκολα έστριψε έναν διακόπτη και προκάλεσε το μεγαλύτερο δυστύχημα της ιστορίας. Όταν οι άλλοι κατάλαβαν τι τους περιμένει ήταν πλέον αργά. Ούτε βρέθηκε κανένας θεός να σώσει τους ίδιους, την Ρώμη και την αυτοκρατορία! (Βλέπετε: «Έτσι να μάθετε πως οι Θεοί εκδικούνται αυτούς που περιφρονούν τη χάρη τους και τους αποστρέφονται!», Ortrud, στο κλείσιμο της όπερας Lohengrin του Richard Wagner.)\nΑυτή όμως η υπάρχουσα δεισιδαιμονία δεν σημαίνει ότι δημιούργησε μια αναγκαιότητα για να την αντικαταστήσει μια νέα πολύ χειρότερη! Ο κόσμος θα μπορούσε να συνεχίσει στον ίδιο τρόπο ζωής και θρησκευτικότητας με κάποια εξελικτική πορεία. Αλλά της νέας δεισιδαιμονίας της έτυχε το πρώτο λαχείο και επικράτησε εις βάρος της παλαιάς. Βεβαίως δεν ισχυριζόμαστε ότι, εκτός από τις επιδρομές και επιθέσεις των γειτόνων λαών κατά τον 3ον και 4ον αιώνα, δεν υπήρχαν τότε άλλα σοβαρά κοινωνικά προβλήματα και ότι όλα ήταν ρόδινα και ωραία! Υπήρχαν πολλά κοινωνικά και οικονομικά προβλήματα, που είχαν δημιουργηθή από τους μακροχρόνιους πολέμους, την αυτοκρατορική αναρχία, τις σπατάλες, φυγόκεντρες τάσεις, κλπ. Αυτά όλα ήταν ακόμα επιλύσιμα, αλλ’ όχι διά της λύσεως του Κωνσταντίνου. Όλες οι παράνομες και αυθαίρετες ενέργειες του Κωνσταντίνου, όλα όσα επακολούθησαν μετά απ’ αυτόν και το γεγονός ότι κάθε κοινωνική και οικονομική δραστηριότητα εξαθλιώθηκε σε βαθμό που χρειάστηκαν τουλάχιστον χίλια χρόνια για να επανέλθει το βιοτικό επίπεδο στο ίδιο σημείο, αποδεικνύουν ακριβώς αυτό που εμείς ισχυριζόμαστε εδώ: «Δεν υπήρχε απολύτως καμία αναγκαιότης, ήταν δυστύχημα!». Εκτός και ταυτολογικά δεχθούμε ότι το χάσμα ήταν η απροσεξία και η αδράνεια της πλειοψηφίας, η δε αναγκαιότης ήταν ο ίδιος ο Κωνσταντίνος καθ’ όσον δεν υπήρχε μηχανισμός για να τον βάλει στην θέση του! Μετά δε ταύτα ο νεοσύστατος υπερφανατικός Χριστιανισμός, παρ’ ελπίδα, έβαλε όλους στη φάκα! Μόνο έτσι!\nΟ Χριστιανισμός όχι μόνο δεν αποσόβησε τις έξωθεν επιθέσεις αλλά μέσα σε 150 χρόνια απωλέσθηκαν τα δύο τρίτα της αυτοκρατορίας κατόπι ανυπολογίστων καταστροφών. Ο Χριστιανισμός δεν έλυσε κανένα από τα κοινωνικά προβλήματα των οποίων την λύση έστω και υποτυπωδώς επαγγέλθηκε. Τα πάντα έγιναν πολύ χειρότερα από πριν. Οι μη πιστεύσαντες ή οι αιρετικοί εθανατώθηκαν. Η προηγούμενη δεισιδαιμονία αντικατεστάθη με μια άλλη πολύ χειρότερη, φανατική και εκδικητική. Η δικαστική εξουσία εδόθη στα χέρια των χριστιανών και δη των επισκόπων. Το δημόσιο χρήμα, όσο είχε απομείνει μετά τις αλόγιστες σπατάλες του Κωνσταντίνου, εδόθη στους χριστιανούς και ειδικά στους επισκόπους. Αυτοί το εξανέμισαν με το να χτίζουν εκκλησίες και μοναστήρια και στα δικά τους ενδιαφέροντα. Ακόμα οι ηλικιωμένοι, οι χήρες και τα ορφανά, που σε μερικές περιπτώσεις μπόρεσαν να περιθάλψουν, ζούσαν κάτω από τη σκληρή καταπίεση της χριστιανικής δικτατορίας. Π. χ. δεν επέτρεπαν στις νέες χήρες να ξαναπαντρευτούν (διαβάστε Α΄ Προς Τιμόθεον 5: 5-16, θα χαρείτε πολύ!), όλη η περιουσία τους και των θανόντων ανδρών τους περιήρχετο στα χριστιανικά ιδρύματα αυτοδικαίως, κλπ.\nΤελικά ούτε η χριστιανική οικουμένη έγινε μία ποίμνη με έναν ποιμένα, αλλ’ αντιθέτως πολλές φανατικά αντιμαχόμενες μερίδες και αιρέσεις. Ούτε η αγάπη επεκράτησε ως οδηγός του κοινωνικού βίου, αλλ’ αντιθέτως η βία, η εκδίκηση και η καταστροφή. Ο Ελληνορωμαϊκός πολιτισμός ισοπεδώθηκε. Όλα τα επιτεύγματα ενός πολιτισμού πολλών λαών και άνω των χιλίων ετών διεγράφησαν και κατεδαφίστηκαν με μια μονοκονδυλιά.\nΑν προς στιγμήν δεχθούμε την εκδοχή πως ο Κωνσταντίνος νόμισε ή πίστεψε ότι κατά την εποχή του ο Χριστιανισμός ήταν η καλλίτερη ενοποιητική δύναμη και ότι σ’ αυτόν η αυτοκρατορία θα έβρισκε τις λύσεις των προβλημάτων της, υπόθεση που έχει προταθεί από πολλούς και την προπαγανδίζουν οι χριστιανοί, τότε όπως αναλύσαμε παραπάνω απατήθηκε οικτρά. Δεν έζησε άλλα 250 χρόνια ακόμα για να δει τα χάλια της επιλογής του σε όλο της το μεγαλείο! Πολλοί έχουν απορρίψει την άποψη αυτή, πολλοί την θεωρούν πολύ απίθανη και για μας δεν είναι καθόλου δεδομένη. Όπως φαίνεται τον Χριστιανισμό τον επέβαλε διά ψυχολογικούς και προσωπικούς λόγους του ιδίου και της μάνας του, της Ελένης, και τίποτα παραπάνω. Για τους ίδιους λόγους οικοδόμησε και τη νέα πρωτεύουσα. Προς το τέλος της ζωής του μάλλον και ο ίδιος είχε καταλάβει το σφάλμα του και γι’ αυτό παρακαθόταν εδώ και ‘κει στη νέα πρωτεύουσά του σαν αχαμνός και άβουλος βρίσκοντας ευχαρίστηση μόνο στις υπερβολικές κολακείες των αυλοκολάκων και χριστιανών σωτηριολόγων του και υποκύπτοντας στις απαιτήσεις των επισκόπων, όσο παράλογες και αν ήταν. Τόσο είχε υποστεί το σύνδρομο παραιτήσεως που δεν έκανε ούτε την κίνηση για την σωστή και ομαλή διαδοχή του. Πέθανε το +337 και παράτησε την αυτοκρατορία σύξυλη στους τρεις γιους και δύο ανηψιούς του. Αυτοί αλλησκοτώθηκαν μέχρις ότου επεκράτησε ο γιος του Κωνστάντιος 2ος!\nΟπότε λοιπόν, ποια ήταν αυτή η εκ των πραγμάτων αναγκαιότης ή το χάσμα που έφεραν τον Χριστιανισμό στο προσκήνιο με σκοπό να την ή να το καλύψει και να δώσει τις αναγκαίες λύσεις στα υπάρχοντα σοβαρά προβλήματα; Απολύτως καμία και κανένα! Απλώς ήταν κακή τύχη μέσω του Κωνσταντίνου και της παρέας του. Στον Χριστιανισμό λοιπόν έπεσε το πρώτο λαχείο καθαρά από τύχη, απροσεξία αν θέλετε, και όχι από αναγκαιότητα! Για την τελική επικράτησή του όμως εκτός από την κακή τύχη των ετών εκείνων ευθύνονται επίσης η αδράνεια, η κούραση, η δεισιδαιμονία, κλπ. Είναι πολύ πιθανό και το ότι κανείς δεν πρόσεξε διότι κανείς δεν περίμενε ή δεν φανταζόταν την χριστιανική συμπεριφορά που επηκολούθησε. Τα λόγια του Ιουλιανού, όπως τα διαβάζομε ακόμα και σήμερα στα έργα του, φανερώνουν ακριβώς αυτά τα συμπεράσματα.\nΜετά τον Κωνσταντίνο τα μέσα διαδόσεως και επικρατήσεως του Χριστιανισμού ήταν τα εξής: Βία, καταστροφή, ψεύδος, δόλος, απάτη, άγνοια, αγραμματοσύνη, καταρράκωση της λογικής, προσηλυτισμός ηγεμόνων (πολλές φορές μετ’ αντιτίμων) εις βάρος των λαών τους, καταστροφή της επιστήμης, απεμπόληση της φιλοσοφίας, εκφοβισμός, καταναγκασμός, καταπίεση, εξοντωτικοί νόμοι, σφαγές, πόλεμοι, ιεροί πόλεμοι, ιερές εξετάσεις, αρπακτικότητα, μαζί με όλα τα βιαία, ψυχολογικά, συμπλεγματικά και καταναγκαστικά μέσα. Ό,τι χειρότερο δηλαδή πέραν κάθε λογικής και κάθε πειθούς μιας θεμιτής αναγκαιότητος! Αν υπήρχε έστω και μια αναγκαιότης, ο Χριστιανισμός δεν θα χρειαζόταν στα επόμενα 1600 χρόνια τέτοια μέσα καταστροφής και νομοθετημένης βίας για να διαδοθεί και να επικρατήσει. Σε μερικά σχετικά άρθρα παρακάτω θα μιλήσομε εκτενέστερα περί αυτών. Αλλέως πως, δια τον Χριστιανισμό τα πράγματα θα έβαιναν ομαλά και ωραία, παρέχοντας μια καλή λύση σ’ αυτή την απροσπέλαστη αναγκαιότητα, χωρίς να έχει καμίαν ανάγκη καταστροφής και νομοθετημένης βίας! Τόσο απλό!\nΗ διά της πειθούς και κατά τόπους επιτυχία της μάστιγας αυτής έχει υπολογιστεί με μεγάλη ακρίβεια. Τους τρεις πρώτους αιώνες κυμαίνεται μεταξύ 1 και 10 %. (Η διακύμανση αυτή εξηρτάτο από την χρονολογία, την περιοχή και τον υπό εξέταση πληθυσμό.). Τίποτα παραπάνω! Ο διά της πειθούς προσηλυτισμός της ήταν κυρίως επιτυχής μεταξύ των περιθωριακών και περιέργων στοιχείων της κοινωνίας και ατόμων που αντιμετώπιζαν διάφορα σοβαρά προβλήματα (κοινωνικά, ψυχολογικά, οικονομικά, προβλήματα υγείας, κ. ά) και τα οποία επίστεψαν ότι θα βρουν τη λύση των προβλημάτων τους στον Χριστιανισμό. Ήταν άτομα που η τότε κοινωνία περιφρονούσε και απέρριπτε, π.χ. βλέπε Α΄ Προς Κορινθίους 4: 12-13, 5: 1-5, Β΄ Προς Κορινθίους 12: 21, Προς Εφεσίους 4: 28, Α΄ Προς Θεσσαλονικείς 2: 2, κλπ.). Ήταν δηλαδή μεταξύ ατόμων της κοινωνίας που δεν ήταν σε θέση να έχουν αντικειμενική γνώση, απερίσπαστη κρίση, καθαρή ευθυκρισία και φιλοσοφική σκέψη. Συνεπώς, ακόμα και αυτή η μικρή επιτυχία του Χριστιανισμού δεν ήταν προϊόν καθαρής σκέψεως και γνώσεως αλλά μιας θολής καταστάσεως, μια καταναγκαστικής εξαθλιώσεως, ενός ψυχολογικού παραληρήματος και ενός υστεροβούλου μεταφυσικού και εσχατολογικού συμφέροντος. Σπανιότατα οι Χριστιανοί εκέρδιζαν «υπό κανονικάς συνθήκας» άτομα εκτός των κατηγοριών αυτών.\nΥπάρχουν πολλοί που θα αντιτείνουν ότι όλα όσα καταμαρτυρούμε εδώ δεν γίνονται σήμερα ή έχουν παύσει να γίνονται εδώ και πολλά χρόνια. Με αυτό το άστοχο επιχείρημα προσπαθούν τεχνηέντως να αθωώσουν τον Χριστιανισμό. Μας συστήνουν δηλαδή να λησμονήσομε μια καταστροφική ιστορία 1700 ετών! Αλλά διατί να την λησμονήσομε; Δεν είμαστε προϊόντα αυτής της φρικτής ιστορίας; Ακόμα αποσιωπούν το γεγονός ότι την αλλαγή αυτή δεν την επέφερε ο Χριστιανισμός επειδή άλλαξε, μετανόησε και ζήτησε συγγνώμη αλλά την επέφεραν άλλοι λόγοι τους οποίους θα αναφέρομε αμέσως περιληπτικά παρακάτω και σε άλλα κεφάλαια.\nΆλλοι πάλι θα ισχυριστούν ότι στις χριστιανικές χώρες έχομε την μεγίστη ανάπτυξη της επιστήμης και της τεχνολογίας. Είναι και αυτό ένα στερεότυπο επιχείρημα των προπαγανδιστών του Χριστιανισμού που είχε τεθεί και στον μέγα διανοητή Bertrand Russell. Η απάντηση είναι αυτή που έδωσε ο Russell και είναι πολύ απλή. Αυτό το γεγονός οφείλεται εντελώς σε άλλα αίτια και όχι στον Χριστιανισμό. Δεν θα καταγράψομε εδώ τα αίτια αυτά. Είναι πολύ απλά και γνωστά. Απλώς ας ενθυμηθούμε τους πολυαίμακτους αγώνες, επαναστάσεις, εκδόσεις νόμων και συνταγμάτων, και ένα σωρό άλλα επεισόδια, που λάμβαναν χώρα για μερικούς αιώνες στις χριστιανικές χώρες μέχρι ότου φτάσαμε στο σημερινό σημείο σχετικής ελευθερίας και προόδου. Ας μνημονεύομε πότε-πότε τα πολυάριθμα θύματα που έπεσαν λόγω της χριστιανικής μανίας και παραληρήματος στον βωμό της γνώσεως και της προόδου, κλπ.\nΜετά μιλάμε για «σήμερα». Σκέφθηκε ποτέ κανείς απ’ αυτούς πόσο θα είχε προοδεύσει η γνώση, η επιστήμη και η τεχνολογία εάν ο Χριστιανισμός βρισκόταν στο περιθώριο για τα 1700 χρόνια κατά τα οποία ασκούσε τη στυγνή και καταδυναστευτική εξουσία του στα μέρη εκείνα όπου είχε επικρατήσει; Παρά τα δύο ή τρία αόριστα χωρία περί επιστήμης, τα οποία σημειώστε αναφέρονται μόνο στην Παλαιά Διαθήκη, ο Χριστιανισμός παντού και πάντοτε ήταν κατά της γνώσης της επιστήμης και της προόδου, πράγμα που θεμελιώνεται μέσα σε πολλά χωρία της Καινής Διαθήκης, το αποφθεγματικό «πίστευε και μη ερεύνα» και όπως το αποδεικνύει πλήρως η όλη ιστορία του. Μόνο το κάψιμο όλων των βιβλιοθηκών και των επιστημόνων μέχρι την Αναγέννηση φτάνει. Αν σήμερα έχομε πατήσει στην Σελήνη, χωρίς αυτή την καταστροφική λαίλαπα θα είχαμε πατήσει τον εξώτατο πλανήτη Πλούτωνα!\nΟ επίσημος Χριστιανισμός ουδέποτε ομολόγησε τα λάθη του, τα εγκλήματά του, τις καταστροφές που διέπραξε, κλπ. Ουδέποτε ζήτησε συγγνώμη και συγχώρεση για τα απειράριθμα κακά που επέφερε. Ουδέποτε υποσχέθηκε ότι δεν θα ξανακάνει τα ίδια. Ουδέποτε άλλαξε τα καταστατικά του και τα δόγματά του. Ουδέποτε εγκατέλειψε οτιδήποτε επισήμως. Παραμένει στα ίδια και καιροφυλακτεί! Πώς να ομολογήσει όλα αυτά άλλωστε; Τί να πει; Ότι ο Θεός έκανε λάθη;\nΑκόμη όπως εξηγεί ο Max Weber στο βιβλίο του, Η Προτεσταντική Ηθική και το Πνεύμα του Καπιταλισμού, Μετάφραση από τα Γερμανικά Μ. Γ. Κυπραίου, Εκδόσεις Gutenberg, Αθήνα 2002, και ο R. H. Tawney στο βιβλίο του, Religion and the Rise of Capitalism, Transaction Publishers, 1926-1998, με μια διαστροφική διαδικασία, ψυχολογία και εξέλιξη πραγμάτων προέκυψε το καταστροφικό σύστημα του καπιταλισμού μέσω του Προτεσταντισμού.\nΤί να κάνομε τώρα; Μπορούμε να προτείνομε πάρα πολλά. Δεν θα κάνομε όμως εδώ ανάλυση της σημερινής καταστάσεως. Είναι αρκετά γνωστή στους ενδιαφερομένους. Συνοπτικά προτείνομε: Μελέτη, κρίση, λογική, έρευνα, γνώση, επαγρύπνηση, πολιτική και οικονομική δικαιοσύνη, καλώς νοουμένην ελευθερία, υπευθυνότητα και υπεύθυνη απόφαση με στάση. Όμως, ουαί και αλίμονο στην ανθρωπότητα αν επέλθει δεύτερος Μεσαίων. Ξέφυγε ανάπηρη και ανήμπορη, κακήν κακού, από τον πρώτον... Αλλά από τον πιθανόν δεύτερο...; Θα δυνηθεί ποτέ άραγε να τον ξεπεράσει;\nΕλπίζομε αυτά τα συνοπτικά στοιχεία και αυτές οι συνοπτικές σκέψεις να δώσουν το έναυσμα σε πολλούς για να ερευνήσουν μόνοι τους και μετά να επαναλάβουν την μεγάλη ιστορική φράση του Μεγάλου Ιουλιανού:\n«Ανέγνων, Έγνων, Κατέγνων»,\nΑλήθεια τί χάσμα υπάρχει ανάμεσα στην εκτίμηση του Γερμανού Ελληνίζοντος F. Nietzsche για τον Ελληνικό πολιτισμό και λαό και σ’ αυτήν της Εβραιοχριστιανικής μάστιγας!\nΔρ. Ιωάννης, Νεοκλής Φιλάδελφος, Μ. Ρούσσος\nΕρευνητής Χριστιανικών και Βιβλικών Ζητημάτων\nTwin Cities, Minnesota, USA, 2009


Το Office 365 γίνεται Microsoft 365 με την ομάδα της Microsoft: Best How-To\nΑυτές τις μέρες, πελάτες με συνδρομές γραφείο 365 είχαν μια ευχάριστη έκπληξη. Η Microsoft άλλαξε το όνομα Office 365 σε Microsoft 365και αυτή η αλλαγή ήρθε με την υπηρεσία Οι ομάδες της Microsoft. Πολύ χρήσιμη εφαρμογή / υπηρεσία κατά τη διάρκεια αυτής της περιόδου για εταιρείες των οποίων οι εργαζόμενοι εργάζονται από το σπίτι, εξαναγκασμένοι από την κρίση του κοροναϊού.\nΕκτός από το Microsoft Teams, που χρησιμοποιείται ευρέως από εταιρείες, η νέα σουίτα Microsoft 365 προσφέρει σημαντικές βελτιώσεις στο Excel, το Word, το PowerPoint και άλλες εφαρμογές στη σουίτα. Εισάγεται Πρόγραμμα επεξεργασίας Microsoft για θέα si λέξη. Αυτός ο νέος συντάκτης θα βοηθήσει τους χρήστες να επεξεργαστούν γρήγορα κείμενα με βοήθεια τεχνητή νοημοσύνη (AI). Η εφαρμογή είναι διαθέσιμη τόσο για τους χρήστες με προσωπικές όσο και για επαγγελματικές συνδρομές.\nΚατ 'εφαρμογή PowerPoint έχουν εισαχθεί πολλά νέα πρότυπα παρουσίασης και φωτογραφίες υψηλής ποιότητας που παρέχονται από το Getty Images. Η νέα ενημέρωση του PowerPoint θα επιτρέψει στην εφαρμογή να δώσει σχόλια για τις παρουσιάσεις σας και να διορθώσει γραμματικά λάθη στα κείμενα των παρουσιάσεων.\nΌσον αφορά την παραγωγικότητα, οι εφαρμογές Excel, Word και PowerPoint έχουν λάβει πρότυπα που οι χρήστες μπορούν να μάθουν πώς να χρησιμοποιούν πιο αποτελεσματικά στην εξ αποστάσεως εκπαίδευση. Μια χρήσιμη ενημέρωση εν μέσω του παγκόσμιου προβλήματος του κορανοϊού που οδήγησε στο φυσικό κλείσιμο πολλών σχολείων, τα οποία αναγκάζονται τώρα να πραγματοποιήσουν μαθήματα εξ αποστάσεως εκπαίδευσης. Προστέθηκαν πρότυπα Excel για προσωπική οικονομική διαχείριση και αναφορά.\nΗ Microsoft έχει επικεντρώσει αυτές τις υπηρεσίες στην τρέχουσα κατάσταση, στην οποία πολλές εταιρείες και εκπαιδευτικά ιδρύματα έχουν μετακινήσει τις δραστηριότητές τους στο διαδίκτυο. Υπάρχουν ακόμη και μαθήματα για γονείς που συχνά κατακλύζονται από την τεχνολογία, αλλά που τώρα πρέπει να ξέρουν πώς να βοηθήσουν τα παιδιά τους με την εργασία στο Διαδίκτυο.\nΤα πακέτα Microsoft 365 μπορούν να αγοραστούν από το microsoft.com, ξεκινώντας από 9.99 $ / μήνα (42,99 LEI) ή 99.99 $ / έτος (429,99 LEI). Βασικά, κερδίζετε δύο δωρεάν μήνες για το ετήσιο πακέτο.\nΚατηγορίες IT News, Microsoft, Microsoft Office, Note, αξιοσημείωτος Ετικέτες Microsoft 365, Πρόγραμμα επεξεργασίας Microsoft, Microsoft Office, Οι ομάδες της Microsoft, γραφείο 365\nΚαλύτερα σεμινάρια > IT News > Το Office 365 γίνεται Microsoft 365 με την ομάδα της Microsoft


Φρομ: «Κορυφαία στιγμή η νίκη με Παναθηναϊκό, κρίμα που παίζαμε χωρίς κόσμο» | Gazzetta\n- Ποιο θεωρείς ήταν το κλειδί για τον φετινό σας τίτλο;\nΗ σταθερότητα που είχαμε στην απόδοσή μας. Ειδικά προς το τέλος. Παίζαμε πιο καλά από παιχνίδι σε παιχνίδι αντίθετα με τους άλλους ανταγωνιστές και συνεδιεκδικητές ου τίτλου. Δεν καταφέρναμε πάντα το 100% όμως έκλεισε η σεζόν και ο τίτλος με ωραίο τρόπο.\n- Πολλοί σε θεωρούν ακόμα και τον MVP της σεζόν. Τι έχεις να πεις για αυτό;\nΠραγματικά το εκτιμώ αυτό. Ο φετινός τίτλος πρωταθλήματος σημαίνει πολλά για μένα. Είναι η προσπάθεια της ομάδας. Χαίρομαι που βοήθησα με την απόδοσή μου. Είναι ξεχωριστός γιατί ήταν σαν το χρυσό μετάλλιο. Είναι από τις πιο καλές στιγμές στην καριέρα μου. Είμαι πολύ χαρούμενος.\n- Ποια ήταν η καλύτερη φετινή στιγμή σου και ποια η πιο δύσκολη αγωνιστικά;\nΤο πιο καλό ματς για μένα ήταν με τον Παναθηναϊκό στην έδρα μας. Εκεί που πήρα τον τίτλο του MVP (αναφέρεται στην 7η αγωνιστική και το 3-0 στον Ρέντη όπου βγήκε MVP τον Φλεβάρη 2021 όπου είχε 21 πόντους και 3 άσσους). Το πιο σκληρό ήταν το τελευταίο με τη Σύρο στο League Cup. Κάποιες φορές προσωπικά δεν είχα τον ρυθμό που ήθελα. Ήταν σκληρό το ματς με τη Σύρο διότι δεν μπορούσαμε να παίξουμε ως ομάδα. Χάσαμε 3-0 και δεν μπήκαμε στο ματς. Ήταν άσχημο. Ήταν μία περίοδος που είχαμε 'αδειάσει' μετά το πρωτάθλημα, που ήταν ο βασικός μας στόχος.\n- Πόσο δύσκολο είναι να παίζετε χωρίς κόσμο;\nΔυστυχώς δεν είχα εμπειρία από τον κόσμο του Ολυμπιακού νωρίτερα. Μου είχαν πει για την τρομερή ατμόσφαιρα και περίμενα να ζήσω κάτι τέτοιο. Είμαι ένας παίκτης που είμαι πολύ αφοσιωμένος στο παιχνίδι μου και δεν επηρεάζομαι. Είμαι όμως λυπημένος για τον κόσμο που δεν μπορούσε να μοιραστεί τις στιγμές μαζί μας. Θα ήθελα ένα γεμάτο κλειστό. Όλη αυτή η εμπειρία θα ήταν αλλιώς.\n- Πόσο άλλαξε την καθημερινότητά σας ως αθλητές ο covid-19;\nΕίχα μαζί μου τη γυναίκα μου και την κόρη μου. Είχα την οικογένειά μου εδώ. Είχαμε την κόρη μας για να τη φροντίζουμε, οπότε δεν ήταν τόσο διαφορετική η καθημερινότητά μου. Μετά είναι πως έχεις προπόνηση και αγώνες. Εάν πρέπει να σταθώ κάπου από πλευράς δυσκολίας ήταν οι έξι εβδομάδες τον Σεπτέμβριο και τον Νοέμβριο χωρίς προπόνηση και αγώνες. Ήταν δύσκολο και σκληρό όλο αυτό.\n- Πόσο απόλαυσες το... πάρτι με τον κόσμο στον Ρέντη μετά την διασφάλιση του τίτλου;\nΉταν πολύ ωραίο. Σαν μία ωραία... γεύση. Είχα δει από φωτογραφίες και βίντεο πως ήταν ένα παιχνίδι της ομάδας με τον κόσμο μας. Ήταν πολύ ωραία. Τραγουδήσαμε όλοι μαζί και το μοιραστήκαμε όλο αυτό ως εμπειρία. Χοροπηδάγαμε και τραγουδάγαμε.\n- Έχεις κάπου να αφιερώσεις τον τίτλο;\nΣτη γυναίκα μου και την κόρη μου που ήταν μαζί μου.\n- Ποιοι είναι οι στόχοι σου για την επόμενη σεζόν;\nΘα ήθελα έναν ακόμα τίτλο πρωταθλητή στην τροπαιοθήκη μου. Επίσης να προσέχω το κορμί μου γιατί μεγαλώνω αλλά θέλω να παίξω και άλλο. Για να μπορώ να παίξω παραπάνω.\n- Καλύτερος συμπαίκτης και πιο δύσκολος αντίπαλος;\nΔύσκολο να το πω. Πιο σκληρός αντίπαλος στην Ελλάδα εννοείς; Σίγουρα ο Φοίνικας Σύρου. Αυτή η ομάδα. Είμαι ακόμα στεναχωρημένος και με νεύρα για αυτή την ήττα (εννοεί στο League Cup). Καλύτερο συμπαίκτη; Δεν μπορώ να πω έναν. Όλη η ομάδα είναι τρομερή. Είχαμε μία πολύ καλή ατμόσφαιρα. Ένα πολύ καλό μείγμα ξένων και Ελλήνων. Είμαι περήφανος για την ομάδα αυτή.\n- Το επίπεδο του βόλεϊ στην Ελλάδα είναι πιο καλό απ' ότι το περίμενες ή πιο κάτω;\nΉταν όπως το περίμενα. Το επίπεδο ανεβαίνει. Η ελληνική Λίγκα έχει τρομερή ιστορία. Το επίπεδο πάει πιο πάνω. Είναι κρίμα αυτό που έγινε με το lockdown και τα κρούσματα στις ομάδες και μετά παίζαμε πολλά ματς σε σύντομο διάστημα.\n- Παρακολουθείς άλλα αθλήματα του Ολυμπιακού; Ποδόσφαιρο ή μπάσκετ; Έχεις αγαπημένο παίκτη από εκεί;\nΔεν παρακολουθούσα τόσο πολύ δυστυχώς. Βλέπω τένις κάποιες φορές αλλά πιο πολύ ασχολούμαι με το βόλεϊ. Ήθελα να δω κάποιους αγώνες στο ποδόσφαιρο, το μπάσκετ και πόλο του Ολυμπιακού, όμως με αυτήν την κατάσταση ήταν αδύνατο.\nΤέλος ελπίζω του χρόνου να γυρίσω πίσω και να νιώσω την πραγματική Ελλάδα με τον κόσμο στα γήπεδα. Ο Ολυμπιακός είναι ένας τρομερός σύλλογος, πολύ επαγγελματικός και πραγματικά είμαι πολύ ευχαριστημένος που είμαι μέλος του.\n* Η συνέντευξη του Φρομ έγινε πριν την ανακοίνωση πως συνεχίζει την καριέρα του στο εξωτερικό που μπορείτε να δείτε εδώ. Πάνω σε αυτό είναι σημαντικό να προσθέσουμε πως το διάστημα της αβεβαιότητας με το ανδρικό βόλεϊ και της παύσης της δράσης ο Φρομ έκλεισε στις γαλλικές Κάννες προκειμένου να έχει ομάδα για να αγωνιστεί. Είχε κλείσει εδώ και μήνες λόγω της κατάστασης στον χώρο του ανδρικού βόλεϊ. Στην πορεία και όσο εξελίχθηκε η σεζόν ο Γερμανός το μετάνιωσε και ήθελε να συνεχίσει και του χρόνου στον Ολυμπιακό όμως είχε ήδη κλείσει στις Κάννες και δεν μπορούσε να αλλάξει κάτι μετά.


24 ώρες στη Θεσσαλονίκη της καραντίνας | LiFO\n21.3.2020 | 10:42\nΕίναι ένα ακόμη πρωί Τρίτης στη Θεσσαλονίκη, όμως τα πάντα μοιάζουν διαφορετικά. Κλείνουμε την εξώπορτα πίσω μας και βγαίνουμε στη Δημητρίου. Κοιτάμε δεξιά και αριστερά. Λίγοι άνθρωποι, αγριεμένοι, με το κεφάλι σκυφτό και τη μύτη χωμένη σε μια μάσκα ή στον γιακά κάποιας ζακέτας. Περπατάνε γρήγορα με δυο σακούλες στο χέρι. Πού και πού σου ρίχνουν κάνα βλέμμα βιαστικό, πριν σε προσπεράσουν. Η Δημητρίου που ξέρω, με τις φωνές της, με τους εμπόρους που κάνουν το πρωινό τσιγάρο πριν πιάσουν δουλειά, με τους ανθρώπους που συνομιλούν στο πεζοδρόμιο και την ασταμάτητη κίνηση είναι το πρώτο πράγμα που εξανεμίζεται ξεκινώντας αυτήν τη διαδρομή.\nΠροχωράμε. Ελάχιστα μαγαζιά είναι ανοιχτά, φαρμακεία και καταστήματα με είδη πρώτης ανάγκης. Οι υπάλληλοι μας κοιτάνε χωμένοι στο βάθος των διαδρόμων, καρφωμένοι στις καρέκλες τους, όσο τα προσπερνάμε. Η Αφροδίτη, η φαρμακοποιός της γειτονιάς, με χαιρετάει. Λέει μια «καλημέρα» πίσω από τη μάσκα που καλύπτει το πρόσωπό της κι εμείς την πλησιάζουμε.\nΈνα καρουζέλ, έρημο, που ξεχάστηκε εκεί σαν να είναι ακόμη Χριστούγεννα. Σαν να 'χει παγώσει ο χρόνος. Έτσι θα 'θελα να παγώσει και τώρα. Να περάσουν οι μήνες. Να βγούμε με τις βερμούδες και τα t-shirts και η Θεσσαλονίκη να σφύζει από ζωή.\n«Ο κόσμος είναι σε πανικό. Αρχίζει να προσέχει, δεν ξέρει όμως καθόλου να το κάνει. Προσέχει πράγματα που δεν πρέπει και άλλα που πρέπει, όχι. Αντιλαμβάνεται κάποια έτσι όπως δεν είναι. Έχει πολύ φόβο, προφανώς γιατί δεν γνωρίζει. Θεωρώ ότι ο φόβος του είναι γενικός. Νομίζει ότι κινδυνεύει από παντού» μου λέει.\n«Από την ανθρώπινη πλευρά;» τη ρωτάω.\n«Μπορώ να πω ότι είναι σε καλύτερη μοίρα. Καταλαβαίνουν ότι πρέπει να έχουν κάποιες αποστάσεις ασφαλείας. Να είναι πιο υπομονετικοί, δηλαδή να περιμένουν τη σειρά τους για να εξυπηρετηθούν. Όχι όλοι προφανώς, αλλά τα δείγματα που υπάρχουν τώρα είναι πολύ ενθαρρυντικά, γιατί πριν δεν το είχαμε αυτό και όλοι ήθελαν να εξυπηρετηθούν αμέσως και να φύγουν. Τουλάχιστον τώρα, επειδή γίνεται παντού και είναι συλλογικό, αρχίζουν να έχουν αυτή την αντίληψη» μου λέει και κάνει νόημα στον πελάτη που περιμένει έξω από την πόρτα. Την ευχαριστούμε και προχωράμε.\nΗ Αφροδίτη, η φαρμακοποιός της γειτονιάς μου. Φωτό: Δημήτρης Τσίπας\nΗ εκκλησία του Αγίου Δημητρίου ξεπροβάλλει μετά από λίγο στα δεξιά μας. Το προαύλιό της άδειο. Μερικοί βγαίνουν από μέσα και απομακρύνονται γρήγορα. Πριν μπούμε στο εσωτερικό της διαβάζουμε το χαρτί που είναι καρφιτσωμένο στην είσοδο.\n«Επιτρέπεται μόνο η προσέλευση πιστών για ατομική προσευχή, με βραχεία παραμονή τους στον χώρο λατρείας, τηρουμένης της αναλογίας του ενός ατόμου ανά 10 τ.μ. επιφανείας και με ελάχιστη απόσταση τα δύο (2) μέτρα μεταξύ τους»\nΟ φύλακας που εμφανίζεται μας μιλάει από μακριά. «Συγγνώμη για την απόσταση» λέει με έναν μορφασμό. Στη συνέχεια μας εξηγεί όσα διαβάσαμε. Μερικοί παραπονιούνται για τις λειτουργίες, όμως οι πιστοί μπορούν να έρθουν με δική τους ευθύνη για να προσευχηθούν μόνοι τους. Μπαίνουμε στην εκκλησία. Ο χώρος με τις εικόνες, τους πολυελαίους και τις κενές καρέκλες είναι ήσυχος. Ανταλλάσσουμε δυο κουβέντες για την κατάσταση με τον φύλακα, βάζουμε στα χέρια μας από το αντισηπτικό που υπάρχει σε διάφορα σημεία και βγαίνουμε πάλι στον δρόμο.\nΗ άδεια εκκλησία του Αγίου Δημητρίου. Φωτό: Δημήτρης Τσίπας\nΑνάμεσα στους ανθρώπους που θα δεις να κυκλοφορούν, λίγοι είναι νέοι. Οι φοιτητές έχουν φύγει από την πόλη. Οι περισσότεροι γύρισαν στα σπίτια τους. Η Μελενίκου, με τα τραπεζάκια της συνήθως γεμάτα από σπουδαστές που λιάζονται, σήμερα είναι έρημη. Φτάνουμε μπροστά στην παλιά Φιλοσοφική. Δυο-τρεις φύλακες που ξεχωρίζουν από τα γιλέκα τους μιλάνε μεταξύ τους.\n«Αυτήν τη στιγμή δεν μπορεί να μπει κανείς. Φοιτητής μπορεί να μπει, αλλά από τη στιγμή που δεν υπάρχει κανένας, δεν υπάρχει και λόγος για να περάσει στο κτίριο. Η μόνη επαφή που μπορούν να έχουν οι φοιτητές είναι η γραμματεία σε κάθε κτίριο, σε κάθε σχολή» μου λέει ένας τους. Οι ίδιοι είναι εκεί πριν αρχίσουν να εφαρμόζονται τα πρώτα μέτρα για τον κορωνοϊό.\n«Οι φοιτητές ήταν κλασικά στον κόσμο τους. Δεν καταλάβαιναν πόσο σοβαρό είναι το θέμα. Με τις μέρες όμως άρχισαν να το βλέπουν, αποστασιοποιούνταν».\nΕκτός από τους φύλακες, δύο φοιτήτριες είναι οι μόνες παρουσίες που βλέπουμε στο άδειο προαύλιο. Προχωράνε και σε λίγο μπαίνουν στο εσωτερικό ενός κτιρίου. Τις ακολουθούμε. Άδειοι πάγκοι, συνθήματα στους τοίχους και κλειστά αμφιθέατρα. Τα βήματά μας κάνουν θόρυβο καθώς ανεβαίνουμε τις σκάλες. Μέσα από μια μεγάλη τζαμαρία που δείχνει από ψηλά τον ανοιχτό χώρο μπορείς να δεις καλύτερα την ερημιά. Ελάχιστοι είναι οι φοιτητές που πηγαίνουν σε κάποιο από τα εργαστήρια. Μετά από λίγο τους βλέπεις να περπατάνε πάλι προς την έξοδο για να πάνε στα σπίτια τους. Κατεβαίνουμε. Μαζί τους απομακρυνόμαστε κι εμείς.\nΦωτό: Δημήτρης Τσίπας\nΗ Καμάρα, το σημείο κατατεθέν για τα ραντεβού των Θεσσαλονικιών, κάνει παρέα σε δυο-τρεις ανθρώπους που δεν περιμένουν τίποτα. Κάθονται στα παγκάκια, χωρίς βιασύνη, μπροστά από τον άδειο δρόμο. Η Εγνατία μοιάζει κλειστή από κάποια αόρατη πορεία, ενώ η διάβαση, στην οποία το ζικ ζακ ήταν απαραίτητο, κάνει πλέον το φανάρι να μοιάζει διαδικαστική υπόθεση. Μπροστά μας απλώνεται η Ναυαρίνου. Κατηφορίζουμε.\nΤις ηλιόλουστες μέρες της άνοιξης η Ναυαρίνου σφύζει από ζωή. Μια κιθάρα, μερικά κρουστά ή κάποιο φορητό ηχείο δίνει ρυθμό στις συζητήσεις των νέων που μαζεύονται στα αρχαία. Μπορείς να τους φανταστείς να αράζουν οκλαδόν, τσουγκρίζοντας τις μπίρες τους και ανάβοντας τα τσιγάρα τους. Να κάθονται στα τοιχάκια που σήμερα καίνε από τον ήλιο.\nΌταν έχουμε πια κατεβεί τη Γούναρη, σκέφτομαι ότι δεν την έχω ξαναδεί έτσι. Ακόμη και όταν, Δεκαπενταύγουστο, λίγοι περαστικοί βάδιζαν αγκομαχώντας καθ' οδόν προς το air condition του σπιτιού τους. Πάνω μας, σε μερικά μπαλκόνια, βλέπω τους ανθρώπους να σκύβουν στα κάγκελα για λίγο αέρα. Σήμερα, από την καραντίνα, ίσως και να προτιμούσαν την αυγουστιάτικη ζέστη.\nΠιστεύω πως ό,τι και να γίνει, ακόμα και όταν μια βόμβα απομόνωσης πέσει στην πόλη, η παραλιακή θα είναι πάντα το μπαλκόνι καθενός Θεσσαλονικιού. Το μέρος όπου θα πάει για να πάρει μια ανάσα από τα προβλήματα, να πετάξει τις έννοιες του στη θάλασσα και να γυρίσει στο χάος της καθημερινότητας με απόλυτη συνείδηση της συνθήκης στην οποία βρίσκεται. Ίσως γι' αυτό το αυτονόητο της καραντίνας να φαντάζει ακόμα πιο δύσκολο μπροστά στον Θερμαϊκό.\nΌμως οι περισσότεροι πλέον καταλαβαίνουν. Εκεί που χθες έβλεπες πολλούς, σήμερα περπατούν λίγοι. Δυο-τρεις ψαράδες και μερικές παρέες ξεχωρίζουν στην άκρη. Λίγο πιο πέρα ένα ζευγάρι κάθεται σε κάποιο παγκάκι κοιτώντας τον ορίζοντα. Φοράνε μάσκες και κρατιούνται από το χέρι. Βάζουμε στόχο το Καπάνι και ανεβαίνουμε.\nΔυο-τρεις ψαράδες και μερικές παρέες ξεχωρίζουν στην άκρη. Φωτό: Δημήτρης Τσίπας\nΠερνάμε από την Τσιμισκή. Άδεια κι αυτή. Η λαοθάλασσα με τις σακούλες στα χέρια και τα ψώνια που βρίσκουν στα πόδια των περαστικών έχει χαθεί. Ρολά κατεβασμένα. Σαν να 'ναι Κυριακή. Το ίδιο και στο Καπάνι. Όμως εκεί μερικοί πάγκοι έχουν πάνω τους εμπορεύματα.\nΣτρίβουμε το στενό και βγαίνουμε στη Βλάλη. Τα περισσότερα μαγαζιά είναι ανοιχτά στην ιστορικότερη αγορά της πόλης. Κρέατα κρέμονται, ψάρια μυρίζουν όπως στοιβάζονται το ένα πάνω στ' άλλο. Οι έμποροι φωνάζουν πάλι, ακούραστοι, αλλά όχι τόσο δυνατά. Δεν χρειάζεται. Οι περαστικοί τούς βλέπουν, σταματούν εκεί που θέλουν και «εξοπλίζονται» για όσα έρχονται. Βγαίνοντας, οι μικροπωλητές που συνήθως σου μιλάνε όταν πλησιάζεις την Αριστοτέλους δεν είναι εκεί.\nΑριστοτέλους. Σούρουπο. Χωρίς μπαλόνια που φωσφορίζουν στα χέρια, χωρίς παιδάκια που τρέχουν και γονείς που τα κυνηγούν. Δεν είναι τελείως έρημα. Κάποιοι περπατούν. Τα αστικά περνάνε με μόνους επιβάτες τους οδηγούς. Τι ειρωνεία. Τα αστικά της παστής σαρδέλας να προχωράνε, χωρίς καθυστέρηση, ευθεία, σαν άδεια βαγόνια στην άσφαλτο. Ο πίνακας με την τηλεματική είναι η συντροφιά της κοπέλας που περιμένει στη στάση.\nΑπό την άλλη μεριά ο ήλιος δύει. Οι σιλουέτες όσων περπατούν ξεχωρίζουν. Δύο από αυτούς πάνε προς το λιμάνι. Φτάνουμε στην άδεια προβλήτα. Η Θεσσαλονίκη φωτισμένη. Αυτοί που τη θαυμάζουν, μετρημένοι στα δάχτυλα. Τα τενεκεδάκια από μπίρες που κάνουν θόρυβο καθώς ανοίγουν δεν ακούγονται, οι αναπτήρες που φωτίζουν στο σκοτάδι είναι σβηστοί. Μόνο η Θεσσαλονίκη αναμμένη, με τα φώτα και την αντανάκλασή της. Βγαίνουμε από το λιμάνι και συνεχίζουμε.\nΔέκα το βράδυ. Το μέρος όπου η έξοδος γίνεται ζωή. Στενά με φοιτητές που χορεύουν όρθιοι, μπιραρίες με νέους που κάνουν οκταράκια στο πλακόστρωτο και ταβέρνες με τραπεζοκαθίσματα που γεμίζουν τις πλατείες. Σήμερα όλα είναι αλλιώς. Τα βλέπουμε κλειδωμένα σε μια γωνιά ή μαζεμένα πίσω από τα τζάμια των μαγαζιών. Οι ταμπέλες σβηστές. Μόνο οι λαμπτήρες ανάβουν χωρίς σκοπό. Φεύγουμε.\nΑνηφορίζοντας για το σπίτι, τα πάντα είναι ήσυχα. Τα φώτα στα παράθυρα των διαμερισμάτων είναι αναμμένα και πιο πολλά από ποτέ. Οι τηλεοράσεις ανοιχτές. Μερικοί καπνίζουν στα μπαλκόνια τους.\nΣτη Δημητρίου, λίγο έξω από το σπίτι, βγάζω τα κλειδιά και κοντοστέκομαι. Πριν μπω θυμάμαι ένα καρουζέλ που πήρε το μάτι μου στην Αριστοτέλους. Δεν του έδωσα σημασία. Ένα καρουζέλ, έρημο, που ξεχάστηκε εκεί σαν να είναι ακόμη Χριστούγεννα. Σαν να 'χει παγώσει ο χρόνος.\nΈτσι θα 'θελα να παγώσει και τώρα. Να περάσουν οι μήνες. Να βγούμε με τις βερμούδες και τα t-shirts και η Θεσσαλονίκη να σφύζει από ζωή. Η παραλιακή να γεμίσει φωτεινά πρόσωπα, η Αριστοτέλους οικογένειες που πίνουν καφέ σαν να βρίσκονται στο σαλόνι τους. Το λιμάνι ζευγάρια που δεν χορταίνουν έρωτα, παγωτά που αλλάζουν χέρια και πόδια που αιωρούνται στη σειρά πάνω από τον Θερμαϊκό.\nΆνοιξα την είσοδο της πολυκατοικίας με τον αγκώνα μου και μπήκα σπίτι. Έχουμε ακόμα δρόμο.\nΔείτε 15 ακόμα φωτογραφίες από τη Θεσσαλονίκη τις μέρες της καραντίνας:\nΘεσσαλονίκη: Διώχνουν κόσμο από υπαίθρια γυμναστήρια και ανοιχτά γηπεδάκια - Συνεχείς περιπολίες\nΔεν Είσαι ΜόνοςΗμερολόγιο από το μέλλον. Μια selfie από τον Μανώλη Παπουτσάκη\nΕλλάδαΘεσσαλονίκη: Είμαστε έτοιμοι να κλείσουμε τη Νέα Παραλία αν χρειαστεί λέει ο δήμαρχος Ζέρβας\nΕλλάδαΘεσσαλονίκη: Διώχνουν κόσμο από υπαίθρια γυμναστήρια και ανοιχτά γηπεδάκια - Συνεχείς περιπολίες\nGolden Dragon 21.3.2020 | 11:04\nOk, αλλά εμένα δεν μου φαίνεται και τόσο άδεια...\nDimimor28 21.3.2020 | 20:32\nΈχουν πάει στα εξοχικά τους στην Χαλκιδική! Γ αυτό!


Ο θάνατος του εμποράκου – Κεντροαριστερά\n18 Μαΐου 2017/ Αρθρογραφία, Ελλάδα, Κοινωνία, Οικονομία/\n“Κανείς από τους εμπλεκόμενους φορείς επαγγελματιών δεν αποδέχεται το άνοιγμα των καταστημάτων τις Κυριακές. Ούτε βέβαια κανείς από τον …παλαιό ΣΥΡΙΖΑ. Για την παρούσα Κυβέρνηση όμως…. Φαίνεται δυστυχώς πως η «εποποιΐα» της πρόσφατης διαπραγμάτευσης διεύρυνε τους αντιαναπτυξιακούς ορίζοντες της. Το «θαύμα» όμως έγινε και τελικά για λόγους που δεν είναι δυνατόν να αποσαφηνισθούν-υποκύπτοντας προφανώς στις πιέσεις των πολυεθνικών αλυσίδων- στα προαπαιτούμενα υπάρχει σχετική…«αναπτυξιακή» πρόβλεψη. Δείγμα σουρεαλιστικής αντιμετώπισης -ή άρνησης αποδοχής- αποτελεί το γεγονός πως σε προηγούμενη αντίστοιχη προσπάθεια ο νόμος κατέπεσε στο ΣτΕ.\nΆραγε ποιος είναι ο πολιτικός στόχος της επαναφοράς; Να ρίξει στάχτη στα μάτια της «τρόικα»; Να κουράσει «δια της επαναλήψεως» ώστε τελικά να βαρεθούν να αντιδράσουν όσοι το κάνουν τώρα; Δύσκολη η απάντηση. Εύκολη όμως και η σύλληψη του τι πρόκειται να συμβεί σε μία αγορά μικρομεσαίων που κανιβαλίζεται. Ακόμα δε ευκολότερο, να γίνουν κατανοητές οι αρνητικές επιπτώσεις για τους εργαζομένους. Εκτός αν πλέον η Κυβέρνηση έχει σταματήσει να ασχολείται με το θέμα αυτό. Κατ΄αρχάς το άνοιγμα αυτό καθ’ εαυτό δεν αποτελεί, ούτε βέβαια πρέπει να αντιμετωπίζεται ως «φιλοσοφική προέκταση» αντεγκλήσεων σοσιαλιστικής και νεοφιλελεύθερης προέλευσης.\nΤο εγχείρημα άλλωστε απέτυχε κατά την πρόσφατη εφαρμογή του, προσφέροντας ελάχιστα στην αγορά που μαστίζεται από την κρίση. Όμως, η όλη διαδικασία ανέδειξε πολλά θέματα από τα οποία αν πραγματικά το αποφασίσουμε μπορεί να εξαχθούν συμπεράσματα ουσίας για το μέλλον. Εν μέσω κρίσης η «αλαζονική» στάση της Κυβέρνησης που προκειμένου να προωθήσει μία κακώς νοούμενη απελευθέρωση της αγοράς καταστρατηγεί μέσω της αποδοχής της ως «νεομνημονιακή» υποχρέωση κάθε έννοια ρεαλισμού, προκαλεί σύγχυση παρά ώθηση ανάπτυξης.\nΑς μην διαφεύγει δε της προσοχής μας πως η παρουσία μας στην Ευρώπη δεν μας υποχρεώνει να απεμπολήσουμε τις αξίες επάνω στις οποίες δομήθηκε η χώρα και η ιστορία μας. Δεν μας κάνει λιγότερο μοντέρνους ή Ευρωπαίους η μη αποδοχή του ανοίγματος των καταστημάτων τις Κυριακές για τον απλούστατο λόγο ότι η παράδοση και η θρησκεία μας δομήθηκαν με την αξία της αποχής από την εργασία. Δεν παίζει ρόλο πόσοι εκκλησιάζονται.\nΡόλο παίζει να διατηρούμε τις παραδόσεις μας. Βασικό σημείο της απορριπτικής απόφασης του προηγούμενου νόμου από το ΣΤΕ. Άλλωστε, η ανάπτυξη την οποία οι της Κυβέρνησης επικαλούνται, απαιτεί συνέπεια και διατήρηση των παραδόσεων. Το άστοχο και ανεδαφικό και αντιαναπτυξιακό της ρύθμισης αποδεικνύεται άλλωστε από το σύνολο των καταγγελιών των ενώσεων καταναλωτών, την ΕΣΕΕ, τη ΓΣΕΒΕΕ, ενώ γίνεται λόγος για συνταγματική εκτροπή, την οποία προτίθενται να προσβάλουν οι φορείς δικαστικώς.\nΑν θέλει η Κυβέρνηση να συμβάλλει στην διαμόρφωση μίας νέας αναπτυξιακής δυναμικής της χώρας, θα πρέπει κάποια στιγμή να αντιμετωπίσει σοβαρά την «επανασύσταση» του ιστού των μικρομεσαίων επιχειρήσεων και του λιανεμπορίου γενικότερα και όχι να προασπίζεται τις «λειτουργικές επιδιώξεις» των πολυεθνικών ή άλλων μεγάλων αλυσίδων. Αν ο στόχος είναι η αλλαγή του παραγωγικού μοντέλου, αυτός σίγουρα δεν επιτυγχάνεται με την προώθηση νέου τύπου μονοπωλιακών στρεβλοτήτων. Αλήθεια, με ποια λογική θα υποχρεωθούν να «χωροθετήσουν» η Περιφέρεια και ο αρμόδιος Αντιπεριφερειάρχης, προκειμένου στη φτωχή Αχαΐα ένας αυτοαπασχολούμενος για παράδειγμα να βρεθεί «κολλημένος» στην καρέκλα του μαγαζιού του επτά μέρες την εβδομάδα;\nΣτην όλη προσέγγιση αυτή είναι καιρός να μας προβληματίζει το γεγονός ότι τα τελευταία χρόνια παρά τις κινητοποιήσεις φορέων και συλλόγων, ελάχιστοι συμμετείχαν, καταδεικνύοντας για άλλη μία φορά την πιθανότητα ο τρόπος προώθησης αιτημάτων από τους συλλογικούς αλλά και συνδικαλιστικούς φορείς να παραπέμπει σε μία μονόπλευρη και ίσως αναποτελεσματική πλέον λογική διεκδικήσεων.\nΘα πρέπει επίσης στην όλη τακτική διεκδικήσεων να αρχίσει να λαμβάνεται υπόψη το γεγονός ότι ελάχιστοι νέοι συμμετείχαν σε αυτές. To ζητούμενο λοιπόν είναι να κερδίσουμε αυτούς με την αντικειμενικότητα των λόγων και την πρακτικότητα των διεκδικήσεων. Από την διαμορφωμένη μέσα στην κρίση νοοτροπία τους θα προκύψει η ενεργή συμμετοχή τους στην επόμενη φάση της οικονομίας.”


Τα Μετέωρα της Ορεινής Κορινθίας - Ενημέρωση της Περ. Πελοποννήσου\nΚορινθία Τα Μετέωρα της Ορεινής Κορινθίας\nΤα Μετέωρα της Ορεινής Κορινθίας\nΤα «Κορινθιακά Μετέωρα» είναι ένα από τα κρυμμένα μυστικά της Ορεινής Κορινθίας που εντυπωσιάζει κάθε επισκέπτη, βρίσκετε κοντά στο χωριό Κάτω Ταρσός, στη βορειοανατολική πλευρά του Φενεού. Η διαδρομή από το χωριό είναι πολύ γραφική σε βατό χωματόδρομο. Μετά από 1,5 χλμ. περίπου ξεπροβάλλουν οι τεράστιοι, κάθετοι και σχεδόν λείοι βράχοι που θυμίζουν κάτι από Μετέωρα. Έλατα και τρεχούμενα νερά συμπληρώνουν το σκηνικό. Εκεί, σε μια μεγάλη σχισμή της πέτρας, είναι χτισμένο το εκκλησάκι της Παναγίας του Βράχου. Σύμφωνα με την παράδοση, πρόκειται για το τάμα μιας γυναίκας που σώθηκε από θαύμα από πτώση 100 μέτρων από την κορυφή των βράχων, κατά την άλωση του Ταρσού από τον Μωάμεθ Β’ το 1458. Η νεαρή αυτή Γυναίκα με το μωρό στην αγκαλιά της ικέτευε να λυπηθούν το παιδί της. Οι Τούρκοι όμως δε συγκινήθηκαν και την έριξαν από το βράχο μαζί με το μωρό. Εκείνη όμως, επικαλέστηκε τη βοήθεια της Παναγίας: “Παναγία μου, σώσε μας!” και ως εκ θαύματος, η γυναίκα βρέθηκε στη βάση του κάθετου βράχου στα 100 μέτρα σώα και αβλαβής. Από ευγνωμοσύνη για τη σωτηρία της η γυναίκα αυτή διαμόρφωσε τη σχισμή του βράχου σε ναό, βάζοντας κάποιες εικόνες.\nΠροηγούμενο άρθρο«Από την Ιστορία στη Θεατρική Γραφή, κι από τη Θεατρική Γραφή στη Σκηνή»\nΕπόμενο άρθροθα χάνει 381.000 δολάρια για κάθε παιχνίδι που απουσιάζει ως ανεμβολίαστος


Προσφεύγει στη Δικαιοσύνη ο Λύρος για την αθλιότητα των φυλλαδίων με δήθεν συνομιλία | AgrinioNews\nΠρωτοφανείς καταστάσεις βιώνει προεκλογικά ο δήμος Μεσολογγίου. Μία από αυτές είναι η αθλιοτητα της διακίνησης φυλλαδίων μιας δήθεν συνομιλίας υποψηφίου Δημάρχου με υποψήφιο σύμβουλο του συνδυασμού του.\nΗ υπόθεση θα πάρει τον δρόμο της Δικαιοσύνης, σύμφωνα με όσα αναφέρει σε ανάρτησή του ο κ. Λύρος.\nΑναλυτικά η ανάρτηση του υποψηφίου Δημάρχου Μεσολογγίου στο προφίλ του στο facebook:\nΗ πολιτική αλητεία , η συκοφαντία και η μαύρη προπαγάνδα συνεχίζεται δίχως όριο με την κυκλοφορία φυλλαδίου με ψεύτικη και κατασκευασμένη συνομιλία.\nΟ Δήμος μας βιώνει πρωτοφανείς για τα πολιτικά ήθη συμπεριφορές και πρακτικές, που δεν θα μείνουν ατιμώρητες . Ήδη έχει κατατεθεί μήνυση κατά παντός υπευθύνου ενώπιον της Εισαγγελίας Πρωτοδικών Μεσολογγίου.\nΟι δημότες με την ψήφο τους θα τις καταδικάσουν και θα θέσουν τους δημιουργούς στο περιθώριο.\nΤα τεχνάσματα και η διασπορά ψευδών ειδήσεων συνεχίζονται χωρίς όμως να μας κλονίσουν η να μας αποπροσανατολίσουν από το στόχο μας που δεν είναι άλλος από το να συνεχίζουμε να δουλεύουμε για το καλό του τόπου.\nΠροηγούμενο: Τέταρτη στην «αφαίμαξη» ιδιοκτητών ακινήτων η Ελλάδα στην Ευρώπη\nΕπόμενο: Άνοιξαν οι κάλπες των επαναληπτικών εκλογών


ΠΩΛΗΣΗ ΣΕ ΔΗΜΟ-ΠΑΡΑΚΡΑΤΗΣΗ ΦΟΡΟΥ 4% ΚΑΙ ΤΡΟΠΟΣ ΑΝΑΓΡΑΦΗΣ ΣΤΟ ΤΙΜΟΛΟΓΙΟ - Θέματα Φορολογίας εισοδήματος νόμου 2238/1994 που ίσχυσε έως 31.12.2013 - Κοινότητα Λογιστών Βήμα συζητήσεων\nBy nay, December 5, 2007 in Θέματα Φορολογίας εισοδήματος νόμου 2238/1994 που ίσχυσε έως 31.12.2013\nΠΩΛΗΣΗ ΕΜΠΟΡΕΥΜΑΤΩΝ ΣΤΟ ΔΗΜΟ ΕΧΕΙ ΠΑΡΑΚΡΑΤΗΣΗ ΦΟΡΟΥ 4 %????\nΤΟ 4 % ΕΙΝΑΙ ΠΑΝΩ ΣΤΗΝ ΚΑΘΑΡΗ ΑΞΙΑ ?\nΠΧ ΚΑΘΑΡΗ ΞΙΑ 100\n19 %ΦΠΑ 19\nΜΕΙΟΝ 100*4% 4\nΕΙΝΑΙ ΣΩΣΤΟ ????\nΜΙΑ ΑΠΑΝΤΗΣΗ ΓΙΑΤΙ ΔΕΝ ΕΧΩ ΜΑΖΙ ΜΟΥ ΒΙΒΛΙΟ ΝΑ ΚΟΙΤΑΞΩ\nH παρακράτηση γίνεται από τον δήμο κατά την πληρωμή του τιμολογίου.\nΕσύ το τιμολόγιο το εκδίδεις κανονικά.\nΠΩΛΗΣΗ ΕΜΠΟΡΕΥΜΑΤΩΝ ΣΤΟ ΔΗΜΟ ΕΧΕΙ ΠΑΡΑΚΡΑΤΗΣΗ ΦΟΡΟΥ 4 %\nΤΟ 4 % ΕΙΝΑΙ ΠΑΝΩ ΣΤΗΝ ΚΑΘΑΡΗ ΑΞΙΑ NAI\nΠΧ ΚΑΘΑΡΗ AΞΙΑ 100,00\n19 %ΦΠΑ 19,00\nΜΕΙΟΝ 100*4% 4,00\nΕΙΝΑΙ ΣΩΣΤΟ ???? NAI\nΗ ΠΑΡΑΚΡΑΤΗΣΗ ( 1% , 4% , 8% ) ΓΙΝΕΤΑΙ ΣΤΗΝ ΚΑΘΑΡΗ ΑΞΙΑ , ΑΡΚΕΙ ΑΥΤΗ ΝΑ ΕΙΝΑΙ ΑΠΟ 150,00 € ΚΑΙ ΑΝΩ .\nΑΝΑΛΟΓΑ ΤΗΝ ΥΠΗΡΕΣΙΑ , ΕΚΤΟΣ ΤΗΣ ΠΑΡΑΠΑΝΩ ΠΑΡΑΚΡΑΤΗΣΗ ΓΙΝΟΝΤΑΙ ΚΑΙ ΚΡΑΤΗΣΕΙΣ ΥΠΕΡ ΤΑΜΕΙΩΝ ( ΟΠΩΣ ΜΤΠΥ ΜΕ ΧΡΤ & ΟΓΑ ΧΡΤ ) .\nΟ ΥΠΟΛΟΓΙΣΜΟΣ ΤΗΣ ΑΞΙΑΣ ΤΗΣ ΠΑΡΑΚΡΑΤΗΣΗΣ ( 1% , 4% , 8% ) ΓΙΝΕΤΑΙ ΑΦΟΥ ΑΠΟ ΤΗΝ ΚΑΘΑΡΗ ΑΞΙΑ ΑΦΑΙΡΕΘΟΥΝ ΟΙ ΚΡΑΤΗΣΕΙΣ ΥΠΕΡ ΑΛΛΩΝ ΤΑΜΕΙΩΝ .\nΚΑΘΑΡΗ ΑΞΙΑ 200,00 €\nΚΡΑΤΗΣΕΙΣ ΜΤΠΥ 6,00 €\nΥΠΟΛΟΓΙΣΜΟΣ ΠΑΡΑΚΡΑΤΗΣΗΣ Φ.Ε.\n200,00-6,00=194,00 194,00 Χ 4% (π.χ.) = παρακρατηθέν Φ.Ε.\nΤΟ ΘΕΜΑ ΕΙΝΑΙ ΑΝ ΥΠΑΡΧΕΙ ΥΠΟΧΡΕΩΣΗ ΑΝΑΓΡΑΦΗΣ ΤΟΥ 4 % ΣΤΟ ΤΙΜΟΛΟΓΙΟ ΠΟΥ ΑΠΟ ΟΤΙ ΕΙΠΕ Ο GUS ΔΕΝ ΥΠΑΡΧΕΙ\nΚΑΙ ΑΝ ΔΙΝΕΙ ΚΑΠΟΙΟ ΑΠΟΔΕΙΚΤΙΚΟ Ο ΔΗΜΟΣ ΓΙΑ ΤΗΝ ΠΑΡΑΚΡΑΤΗΣΗ ΑΥΤΗ ΓΙΑ ΝΑ ΕΙΝΑΙ ΔΥΝΑΤΗ Η ΚΑΤΑΧΩΡΗΣΗ ΤΟΥ ΩΣ\nΕΞΟΔΟ ΣΤΑ ΒΙΒΛΙΑ ΕΣΟΔΩΝ-ΕΞΟΔΩΝ .\nΣΤΟΝ ΚΑΡΑΓΙΑΝΝΗ ΔΙΑΒΑΖΩ ΟΤΙ ΕΣΤΩ ΚΑΙ ΑΝ ΔΕΝ ΓΙΝΕΙ Η ΠΑΡΑΚΡΑΤΗΣΗ ΑΠΟ ΤΟ ΔΗΜΟΣΙΟ Η ΕΠΙΧΕΙΡΗΣΗ ΥΠΟΧΡΕΟΥΤΑΙ\nΝΑ ΤΟ ΑΠΟΔΩΣΕΙ Η ΙΔΙΑ ΜΕΧΡΙ ΤΗΣ 15 ΤΟΥ ΕΠΟΜΕΝΟΥ ΜΗΝΑ ΑΠΟ ΤΗΝ ΠΑΡΑΚΡΑΤΗΣΗ ΣΤΗΝ ΔΟΥ\nΕΠΙΣΗΣ ΤΙΣ ΥΠΟΛΟΙΠEΣ ΠΑΡΑΚΡΑΤΗΣΕΙΣ ΠΟΥ ΑΝΑΦΕΡΕΙΣ INTER ,ΔΗΛΩΝΟΝΤΑΙ ΣΤΗΝ ΔΗΛΩΣΗ ΕΙΣΟΔΗΜΑΤΟΣ ΚΑΙ ΑΥΤEΣ\nΜΑΖΙ ΜΕ ΤΗΝ ΠΑΡΑΚΡΑΤΗΣΗ ΤΟΥ 4 % ?\nΠΕΡΙΜΕΝΩ ΤΗΝ ΓΝΩΜΗ ΣΑΣ ΓΙΑ ΤΑ ΠΑΡΑΠΑΝΩ ΕΥΧΑΡΙΣΤΩ\nΜήπως τάχεις μπλέξει λίγο ?\nΗ παρακράτηση είναι φόρος\nΤι δουλειά έχει στο βιβλίο ως έξοδο ?\nΣΩΣΤΑ ΔΕΝ ΕΙΝΑΙ ΕΞΟΔΟ ΕΙΝΑΙ ΠΑΡΑΚΡΑΤΟΥΜΕΝΟΣ ΦΟΡΟΣ ΕΥΧΑΡΙΣΤΩ\nΠρόσεξε λίγο, γιατί η παρακράτηση αυτού του φόρου,όταν γίνεται επί Τιμολογίου, αφορά τον Λογ/σμό 33.13 του Λ. Σχεδίου, σε πίστωση Πελάτη. Όπως και οι κρατήσεις, που αν υπάρχουν όπως ανέφερε ο συνάδελφος,, πάνε στον 63.98, πιστώσει πάντα του Πελάτη.\nΟ ΔΗΜΟΣΙΟΣ ΦΟΡΕΑΣ ΔΙΝΕΙ ΒΕΒΑΙΩΣΗ ΠΑΡΑΚΡΑΤΗΣΗΣ Φ.Ε. ΚΑΙ ΜΠΑΙΝΕΙ ΣΤΟ Ε1 (ΚΩΔ. 603 )\nΣΤΑ ΒΙΒΛΙΑ ΔΕΝ ΒΛΕΠΩ ΤΟΝ ΛΟΓΟ ΝΑ ΑΝΑΓΡΑΨΕΙΣ ΥΠΟΧΡΕΩΤΙΚΑ ΤΗΝ ΚΡΑΤΗΣΗ . ΠΛΗΡΟΦΟΡΙΑΚΑ ΚΑΛΩΣ.\nΕΦΟΣΟΝ ΣΟΥ ΧΩΡΗΓΕΙΤΑΙ ΒΕΒΑΙΩΣΗ ΜΠΟΡΕΙΣ ( ΓΙΑ ΄) ΝΑ ΚΑΝΕΙΣ ΤΙΣ ΕΓΓΡΑΦΕΣ ΣΟΥ .\nΗ παρακρατηση φορου μπενει στο Ε1 το ΜΤΠΥ τι γινεται .. μπαινει και αυτο;\nειναι λιγο παλιο το θέμα αλλα αντυμετοπίζω μια αντιστοιχη περιπτωση και τοτε δεν είχατε απαντησει σε αυτη την απορια του συναδελφου.. οποιοσ ξερει ασ απαντησει παρακαλω.... ευχαριστω!!!\nGuest Εύη Βόλος\nδηλαδή εγώ που εκδίδω το τιμολόγιο και κάνω την κράτηση, εγώ αποδίδω τον φόρο στην ΔΟΥ και ο πελάτης μου χορηγεί βεβαίωση την οποία χρησιμοποιώ στο Ε1 μου?\nδεν μου έχει ξανατύχει, υπάρχει συγκεκριμένο έντυπο στην εφορία για την απόδοση του φόρου?\nΤα έχεις μπλέξει λίγο, εσύ εκδίδεις κανονικά τιμολόγιο, το δημόσιο κάνει τις κρατήσεις, αποδίδει το φόρο και σου δίνει βεβαίωση για τη φορολογική σου δήλωση\nδηλαδή εκδίδω το παραστατικό κανονικά, αναγράφω όμως ότι υπάρχει κράτηση και εισπράτω από τον πελάτη = καθαρή αξία +ΦΠΑ -κρατήσεις. τις κρατήσεις τις καταχωρώ σε 33 και κλείνει με την δήλωση? (αφού μου προσκομίσουν βεβαίωση?)\nΣτο τιμολόγιο που εκδίδεις αναγράφεις μόνο την καθαρή αξία και το ΦΠΑ, όταν το εισπράξεις θα κόψεις μια αποδειξη είσπραξης και εκεί θα αναγράψεις το ποσό που θα εισπράξεις τον φόρο και τις κρατήσεις για να συμφωνούν με το μικτό ποσό του τιμολογίου.\nΤις κρατήσεις θα τις καταχωρήσεις στον 63.98.07 και τον φόρο στον 33.13\nΤον φόρο θα τον αναγράψεις στην ετήσια δήλωση εισοδήματος για να τον έχεις επιστροφή.\nΌταν εισπράξεις το τιμολόγιο θα σου δώσουν μια βεβαίωση για τις κρατήσεις και τον φόρο, αυτήν δεν την υποβάλεις κάπου.\nΣτο τέλος του έτους θα ζητήσεις απο τον πελάτη μια συγκεντρωτική βεβαίωση φόρου, και την πρωτότυπη θα την υποβάλεις στην εφορία μαζί με την δήλωση.\nΤώρα που οι δηλώσεις γίνανε ηλεκτρονικές την κρατάς στο αρχείο σου για πιθανό έλεγχο\nΔιάβασε το θέμα από την αρχή, δίνονται όλες οι απαντήσεις\nΑν δεν γίνει παρακράτηση από το δημόσιο πρέπει να τον αποδώσει η επιχείρηση το φόρο στην ΔΟΥ ή δεν φέρει ευθύνη η επιχείρηση ??????????? σε αυτή την περίπτωση όμως υπάρχει θέμα αν μπορεί η επιχείρηση να υποβάλει οριστική δήλωση στο όνομά της?????????\nΗ υποχρέωση παρακράτησης είναι του δημοσίου, εσένα δε σε αφορά.\nΕπίσης για ποια οριστική μιλάς?\nΜήπως υπάρχει διάταξη που να υποχρεώνει την επιχείρηση σε απόδοση του φόρου αφού στην προκειμένη περίπτωση αρνείται το δημόσιο άρα αυτός που αποδίδει φόρο κάνει και οριστική δήλωση εμπορικών επιχειρήσεων.\nΚΟΨΑΜΕ ΤΙΜΟΛΟΓΙΟ ΣΤΗΝ ΠΟΛΕΜΙΚΗ ΑΕΡΟΠΟΡΙΑ ΚΑΙ ΜΑΣ ΕΔΩΣΕ ΕΝΑ ΕΝΤΥΠΟ "ΒΕΒΑΙΩΣΗ Νόμου 2198/94 " ΓΙΑ ΤΗΝ ΠΑΡΑΚΡΑΤΗΣΗ 4% ΚΑΙ ΜΙΑ ΒΕΒΑΙΩΣΗ ΜΕ ΜΙΑ ΕΠΠΛΕΟΝ ΚΡΑΤΗΣΗ 6,144%, Ο ΥΠΑΛΛΗΛΟΣ ΤΗΣ ΑΕΡΟΠΟΡΙΑΣ ΜΑΣ ΕΙΠΕ ΠΩΣ ΤΟ ΠΡΩΤΟ ΕΝΤΥΠΟ ΕΙΝΑΙ ΓΙΑ ΤΗΝ ΕΦΟΡΙΑ.\nΔΗΛΩΝΩ ΚΑΤΙ ΑΠΟ ΤΑ ΔΥΟ ΣΤΗΝ ΕΦΟΡΙΑ Η ΜΠΑΙΝΟΥΝ ΣΤΗ ΔΗΛΩΣΗ ΤΗΣ ΕΤΑΙΡΕΙΑΣ ΣΤΟ ΤΕΛΟΣ ΤΟΥ ΧΡΟΝΟΥ;\nΚΑΠΟΙΟΣ ΑΝ ΓΝΩΡΙΖΕΙ ΚΑΤΙ......\nΗ βεβαίωση για το 6,144% είναι για να κάνεις την εγγραφή σου ως έξοδο στον 63.Η παρακράτηση 4% καταχωρείται στον 33.13 και συμψηφίζεται με το φόρο της ετήσιας δήλωσης.\nΤην βεβαίωση παλιά την στέλναμε στο τέλος του έτους μαζί με την ετήσια δήλωση εισοδήματος, τώρα που αυτά είναι ηλεκτρονικά την κρατάμε αρχείο στην εταιρία.\nΑν τυχόν εχουμε επιστροφή φόρου απο την δήλωση εισοδήματος της εταιρίας και ζητήσουμε συμψηφισμό με τυχόν δόσεις απο ΦΠΑ που συμψηφίζονται τότε ζητάνε να προσκομίσουμε τις βεβαιώσεις του 4%\nΚΑΤ' ΑΡΧΙΝ ΘΑ ΠΡΕΠΕΙ ΝΑ ΞΕΧΩΡΙΣΟΥΜΕ ΓΙΑ ΤΙ ΕΙΔΟΥΣ ΤΙΜΟΛΟΓΗΣΗ ΜΙΛΑΜΕ. ΕΑΝ ΕΙΝΑΙ ΕΚΤΕΛΕΣΗ ΔΗΜΟΣΙΟΥ ΕΡΓΟΥ ΤΟΤΕ Η ΠΑΡΑΚΡΑΤΗΣΗ ΦΟΡΟΥ ΕΙΝΑΙ 3% (ΦΟΡΟΣ ΥΠΕΡΓΟΛΑΒΩΝ) ΚΑΙ ΤΟΝ ΠΛΗΡΩΝΕΙ Ο ΥΠΕΡΓΟΛΑΒΟΣ ΚΑΙ ΑΠΛΑ ΠΑΡΑΔΙΔΕΙ ΣΤΗΝ ΥΠΗΡΕΣΙΑ ΤΟ ΔΙΠΛΟΤΥΠΟ. ΕΠΕΙΤΑ Η ΥΠΗΡΕΣΙΑ ΠΡΕΠΕΙ ΝΑ ΤΟΥ ΚΑΤΑΒΑΛΛΕΙ ΟΛΟΚΛΗΡΟ ΤΟ ΠΟΣΟ ΤΟΥ ΤΙΜΟΛΟΓΙΟΥ. ΔΙΕΥΚΡΙΝΕΖΕΤΑΙ ΟΤΙ ΣΤΙΣ ΠΕΡΙΠΤΩΣΕΙΣ ΑΥΤΕΣ ΖΗΤΕΙΤΑΙ ΑΠΟ ΤΗΝ ΥΠΗΡΕΣΙΑ ΣΤΟΝ ΥΠΕΡΓΟΛΑΒΟ ΝΑ ΠΛΗΡΩΣΕΙ ΚΑΙ ΚΡΑΤΗΣΕΙΣ ΤΣΜΕΔΕ (ΓΙΑ ΝΑ ΕΙΜΑΣΤΕ ΣΙΓΟΥΡΟΙ ΡΩΤΑΜΕ ΠΑΝΤΑ ΤΗΝ ΟΙΚΟΝΟΜΙΚΗ ΥΠΗΡΕΣΙΑ ΤΙ ΑΚΡΙΒΩΣ ΚΡΑΤΗΣΕΙΣ ΠΡΕΠΕΙ ΝΑ ΑΠΟΔΟΣΟΥΜΕ). ΕΠΕΙΤΑ ΚΡΑΤΑΜΕ ΤΟ ΑΝΤΙΓΡΑΦΟ ΤΗΣ ΠΑΡΑΚΡΑΤΗΣΗΣ ΣΤΟ ΑΡΧΕΙΟ ΜΑΣ ΓΙΑΤΙ ΘΑ "ΖΗΤΗΘΕΙ" ΣΤΙΣ ΔΗΛΩΣΕΙΣ ΕΙΣΟΔΗΜΑΤΟΣ ΣΤΟ ΤΕΛΟΣ ΤΟΥ ΧΡΟΝΟΥ. ΣΕ Γ ΤΑΞΗΣ ΒΙΒΛΙΑ ΦΥΣΙΚΑ ΠΡΕΠΕΙ ΝΑ ΚΑΝΕΙΣ ΤΗΝ ΕΓΓΡΑΦΗ 33.13 ΣΕ ΤΑΜΕΙΟ.\nΕΑΝ ΟΜΩΣ Η ΤΙΜΟΛΟΓΗΣΗ ΜΑΣ ΑΦΟΡΑ ΜΙΑ ΠΑΡΟΧΗ ΥΠΗΡΕΣΙΑΣ, ΣΥΝΤΗΡΗΣΗ , ΕΠΙΣΚΕΥΗ ΚΛΠ ΤΟΤΕ Η ΠΑΡΑΚΡΑΤΗΣΗ ΓΙΝΕΤΑΙ ΑΠΟ ΤΗΝ ΑΡΜΟΔΙΑ ΥΠΗΡΕΣΙΑ. (4% , 8% ΚΛΠ ΑΝΑΛΟΓΑ ΞΕΡΟΥΝ ΑΥΤΟΙ ΚΑΙ ΚΑΛΟ ΕΙΝΑΙ ΟΤΑΝ ΜΑΣ ΖΗΤΟΥΝ ΝΑ ΕΚΔΟΣΟΥΜΕ ΤΟ ΤΙΜΟΛΟΓΙΟΥ ΝΑ ΖΗΤΗΣΟΥΜΕ ΔΙΕΥΚΡΙΝΗΣΕΙΣ ΑΝ ΔΕΝ ΞΕΡΟΥΜΕ ΤΙ ΑΚΡΙΒΩΣ ΘΑ ΜΑΣ ΠΑΡΑΚΡΑΤΗΣΟΥΝ Ή ΤΙ ΠΡΕΠΕΙ ΝΑ ΑΠΟΔΟΧΟΥΜΕ). ΚΑΤΑ ΤΗΝ ΠΛΗΡΩΜΗ ΤΟΥ ΤΙΜΟΛΟΓΙΟΥ ΣΟΥ ΔΙΝΟΥΝ ΒΕΒΑΙΩΣΗ ΠΑΡΑΚΡΑΤΟΥΜΕΝΩΝ ΦΟΡΩΝ ΚΑΙ ΤΗΝ ΔΙΑΦΟΡΑ ΤΟΥ ΤΙΜΟΛΟΓΙΟΥ ΣΟΥ ΠΛΗΡΩΝΟΥΝ. ΕΑΝ ΔΗΛΑΔΗ Η ΚΑΘΑΡΗ ΑΞΙΑ ΤΟΥ ΤΙΜΟΛΟΓΙΟΥ ΕΙΝΑΙ 1000 € Η ΠΑΡΑΚΡΑΤΗΣΗ 4% 40 € , ΘΑ ΣΟΥ ΔΩΣΟΥΝ 960 € (ΣΥΝ ΤΟ ΦΠΑ ΤΟΥ ΤΙΜΟΛΟΓΙΟΥ ΦΥΣΙΚΑ). ΕΣΥ ΚΡΑΤΑΣ ΣΕ ΑΡΧΕΙΟ ΤΗΝ ΒΕΒΑΙΩΣΗ ΑΥΤΗ ΠΑΛΙ ΓΙΑ ΝΑ ΤΗ "ΖΗΤΗΣΕΙΣ" ΣΤΗ ΔΗΛΩΣΗ ΕΙΣΟΔΗΜΑΤΟΣ ΤΗΣ ΕΠΙΧΕΙΡΗΣΗΣ. ΣΤΟΝ ΠΕΛΑΤΗ ΓΙΑ ΝΑ ΤΟΝ ΚΛΕΙΣΕΙΣ ΘΑ ΠΡΕΠΕΙ ΦΥΣΙΚΑ ΝΑ ΤΟΝ ΠΙΣΤΩΣΕΙΣ ΜΕ ΤΟ ΠΟΣΟ ΠΟΥ ΕΙΣΕΠΡΑΞΕΣ ΣΥΝ ΤΟ ΠΟΣΟ ΤΗΣ ΒΕΒΑΙΩΣΗΣ ΠΑΡΑΚΡΑΤΗΣΗΣ ΦΟΡΟΥ.\nΣΕ ΟΛΑ ΑΥΤΑ ΔΙΕΥΚΡΙΝΕΖΕΤΑΙ ΟΤΙ: ΛΟΙΠΕΣ ΚΡΑΤΗΣΕΙΣ ΠΧ ΤΣΜΕΔΕ, Ή ΜΤΠΥ ΤΕΕ ΚΛΠ ΠΟΥ ΖΗΤΟΥΝΤΑΙ, ΚΑΤΑΧΩΡΟΥΝΤΑΙ ΚΑΝΟΝΙΚΑ ΣΤΑ ΕΞΟΔΑ ΤΗΣ ΕΠΙΧΕΙΡΗΣΗΣ. ΓΙΑ Γ ΚΑΤΗΓΟΡΙΑΣ ΣΕ ΛΟΓΑΡΙΑΣΜΟΥΣ 61.94 ΚΑΙ 63.98 (ΓΙΑΤΙ ΣΥΝΗΘΩΣ ΕΧΟΥΝ Κ ΧΑΡΤΟΣΗΜΟ 2,4 %).\nΠαροχή υπηρεσίας ταξιτζή σε Δήμο, κόβει κανονικά ΤΠΥ στο 2012\nη πληρωμή του δήμου γίνεται στο 2013 οπότε έχουμε και παρακράτηση φόρου 8%\nη βεβαίωση του Δήμου αναφέρει οτι ο φόρος παρακρατήθηκε με βασει το ΤΠΥ του 2012 και οτι εκδόθηκε το υπ΄αριθμ. 500/2013 ενταλμα πληρωμής.\nα. πότε θα χρησιμοποιήσει τη βεβαίωση ο ταξιτζής για τη δήλωση Ε1 , οικ.έτος 2013 σύμφωνα με το παραστατικό που εκδόθηκε ή του χρόνου (οικ.2014 σύμφωνα με την παρακράτηση) ?\nβ. στο Ε1 θα βάλω μόνο το ποσό του φόρου που παρακρατήθηκε κωδ. 603 ? (δεδομένου οτι η αξία της υπηρεσίας είναι ήδη καταχωρημένη στο βιβλίο του)\nπαρακαλώ τα LED φώτα σας


Ρινοπλαστική (πλαστική επέμβαση μύτης)\nΤηλέφωνο. 0030 210 66 14 140\nΚινητό. 0030 6944 370 415\nΨηφιακή Ανάλυση Προσώπου\nΜύτη με απόκλιση άξονα\nΜύτη με δυσλειτουργία βαλβίδας\nΜύτη με πεσμένη κορυφή και ύβο\nΜύτη μετά από ανεπιτυχή επέμβαση\nΤα Μηνύματα του Σώματός μας\nΚρεατάκια (υπερτροφικές αδενοειδείς εκβλαστήσεις)\nΚατάγματα ρινικών οστών\nΡινοπλαστική (πλαστική επέμβαση μύτης).\nΕίναι δυνατόν να δω από πριν, πώς θα είναι η μύτη μου μετά το χειρουργείο;\nΝαι. Κατά την πρώτη κιόλας επίσκεψη, λαμβάνονται φωτογραφίες τις οποίες επεξεργαζόμαστε άμεσα στον\nΗ/Υ. Αυτό θα σας δώσει μια αρκετά εμπεριστατωμένη άποψη για το επιδιωκόμενο αποτέλεσμα.\nΜπορώ δηλαδή να επιλέξω όποια μύτη μου αρέσει;\nΤο κάθε πρόσωπο θέτει τους δικούς του περιορισμούς στην μύτη που του ταιριάζει καλύτερα. Δηλαδή, δεν ταιριάζουν όλες οι μύτες, όσο ωραίες και να είναι, σε όλα τα πρόσωπα. Μερικές μπορεί να δείχνουν τελείως ξένες. Η φιλοσοφία της επέμβασης, είναι να ταιριάξει την μύτη αρμονικά με τα υπόλοιπα χαρακτηριστικά του προσώπου, ώστε η προσοχή να φεύγει από αυτή και να εστιάζεται κυρίως στην ομορφιά των ματιών και των υπολοίπων χαρακτηριστικών. Με άλλα λόγια, η μύτη δεν θα πρέπει να 'δείχνει' χειρουργημένη, αλλά οι άλλοι να αναρωτιούνται τι κάναμε και ομορφύναμε τελευταία.\nΠείτε μου μερικές λεπτομέρειες για την επέμβαση. Θα γίνει με τοπική ή γενική αναισθησία; Είναι επώδυνη;\nΗ εισαγωγή στην κλινική γίνεται το πρωί της ημέρας του χειρουργείου. Γίνεται ο προεγχειρητικός έλεγχος και ακολουθεί το χειρουργείο. Προτιμάται η γενική αναισθησία γιατί παρέχεται ο απαιτούμενος χρόνος να αντιμετωπισθούν με κάθε λεπτομέρεια όλες οι λειτουργικές και αισθητικές παράμετροι της επέμβασης. Με τη ΡΙΝΟΠΛΑΣΤΙΚΗ, πόνο δε νιώθει κανείς σχεδόν καθόλου, όπως κοινά ομολογούν όλοι οι ασθενείς μου. Λίγη ενόχληση προκαλεί ο πωματισμός της μύτης, που αφαιρείται την άλλη μέρα το πρωί, πριν το εξιτήριο. Ο ασθενής φεύγει με ένα νάρθηκα στη μύτη, που αφαιρείται στο ιατρείο 6-7 ημέρες μετά χωρίς πόνο.\nΘα κάνουμε κάτι και για την αναπνοή μου;\nΗ ΡΙΝΟΠΛΑΣΤΙΚΗ σχεδόν πάντα περιλαμβάνει και ευθειασμό του ρινικού διαφράγματος και αν χρειάζεται και μείωση του μεγέθους των κάτω ρινικών κογχών. Ας μη ξεχνάμε ότι πρώτη προτεραιότητά μας είναι η μύτη να αναπνέει καλά.\nΠότε μπορώ να γυρίσω στη δουλειά μου μετά τη ΡΙΝΟΠΛΑΣΤΙΚΗ;\nΑυτό εξαρτάται από το είδος της δουλειάς που κάνει κανείς. Ο νάρθηκας αφαιρείται κατά την 6η με 7η μετεγχειρητική ημέρα και μετά μπορεί κανείς να επιστρέψει άμεσα στην εργασία του, μια που δεν έχει εμφανή ίχνη της επέμβασης στο πρόσωπό του. Εξαιρούνται άνθρωποι που κάνουν ιδιαίτερα βαριά χειρωνακτική εργασία ή εργασία σε περιβάλλον με πολλές σκόνες και ρύπους, που καλά θα είναι να καθυστερήσουν την επιστροφή στην εργασία τους για 3-4 ημέρες ακόμη.\n© 2018 Λουλούδης Δημήτριος - Πλαστική επέμβαση μύτης. Supported and S.E.O by Ziniatis.com Ltd


Ευθύμης Καρανάσιος | Γ. Μανιάτης: «Με διεθνείς διαγωνισμούς η αξιοποίηση του ορυκτού πλούτου».\nΟ βουλευτής Χαλκιδικής της Νέας Δημοκρατίας κ. Ευθύμης Καρανάσιος, συμμετείχε στο πρώτο Διεθνές Συνέδριο για τις Πρώτες Ύλες, που έγινε στην Αθήνα, με θέμα: «Μεγιστοποίηση της Αξίας: Η σημασία της Εξορυκτικής Βιομηχανίας στην ανάπτυξη της Οικονομίας της Ευρωπαϊκής Ένωσης και των περιφερειών της».\nΟ υπουργός Περιβάλλοντος, Ενέργειας, Κλιματικής Αλλαγής(ΠΕΚΑ) κ. Γιάννης Μανιάτης, παρουσίασε το σχεδιασμό δράσεων της πολιτείας η οποία θέλει να στηρίξει τον ορυκτό πλούτο της.\n«Σήμερα η Ευρώπη καταναλώνει ετησίως το 30% της παγκόσμιας παραγωγής μεταλλικών ορυκτών, ενώ παράγει μόνο το 3%. Αυτό έχει ως συνέπεια, η ΕΕ για να μπορέσει να καλύψει τις ανάγκες της σε πρώτες ύλες, να εισάγει το 70% των πρώτων υλών που χρειάζεται, σημείωσε.\nΣτο μεταξύ, σε περίπου 30 δισ. ευρώ υπολογίζει το Ινστιτούτο Γεωλογικών και Μεταλλευτικών Ερευνών (ΙΓΜΕ) την αξία του ορυκτού πλούτου της Ελλάδας, χωρίς να συνεκτιμά τους υδρογονάθρακες».\nΤο σχέδιο του υπουργείου προβλέπει διεθνείς διαγωνισμούς που θα αφορούν περιοχές για έρευνα και αξιοποίηση του ορυκτού πλούτου της χώρας που θα προκηρύξει άμεσα το υπουργείο Περιβάλλοντος.\nΌπως είπε, ολοκληρώνεται σύντομα το πόρισμα επιτροπής που έχει συσταθεί για την καταγραφή των «ώριμων» περιοχών που προσφέρονται για άμεση αξιοποίηση, με βάση το οποίο θα προχωρήσουν οι διαγωνισμοί «προκειμένου να αξιοποιήσουμε κρυμμένες αξίες δεκάδων δισ. στο ελληνικό υπέδαφος» είπε χαρακτηριστικά.\nΟ υπουργός ΠΕΚΑ έστειλε μήνυμα και σε όσους αντιδρούν στις μεταλλευτικές δραστηριότητες:\n«Οι ορυκτές πρώτες ύλες μπορούν να μας κάνουν πρωταγωνιστές. Έχουμε το όραμα, έχουμε το σχέδιο, έχουμε την αποφασιστικότητα και έχουμε και την καθημερινή επιμονή. Θέλουμε την κοινωνία δίπλα μας, όχι απέναντί μας. Θέλουμε και μπορούμε να απαντήσουμε σε όλες τις προκλήσεις. Πρέπει επιτέλους να εμπιστευτούμε ο ένας τον άλλον. Είναι καιρός για αλήθειες και μόνο αλήθειες. Αλήθειες όμως τεκμηριωμένες και όχι κραυγές.\nΤο προνόμιο της αλήθειας ή της ποιότητας ζωής, δεν είναι προνόμιο λίγων, είναι προνόμιο όλων. Κανένας δεν μπορεί να επενδύσει στη χώρα μας αν δεν σέβεται τους θεσμούς και αν δεν προστατεύει το περιβάλλον. Οι δύο αυτές απαράβατες προϋποθέσεις αποτελούν για μας όρους συμβολαίου με το κοινωνικό σύνολο. Όποιος παραβαίνει τους κανόνες αυτούς, εμείς είμαστε εκείνοι που θα τον αποβάλλουμε από τη χώρα. Στην περιβαλλοντική προστασία, στην ποιότητα ζωής και στην κοινωνική συνοχή δεν χωρούν εκπτώσεις».


Ένα μάθημα ζωής από την μικρή Έμιλυ | Wedding Planners Magazine\nΈνα μάθημα ζωής από την μικρή Εμίλυ\nΔείτε στο βίντεο πως αντέδρασε η μικρή Έμιλυ όταν έμαθε από τους γονείς της ότι μερικά παιδάκια που πάσχουν από καρκίνο δεν μπορούν να έχουν τα δικά της μαλλιά! Μάλιστα της έδειξαν φωτογραφίες με παιδιά που έπασχαν από καρκίνο και της είπαν ότι τα μαλλιά της θα μπορούσαν να γίνουν περούκα για αυτά τα παιδιά!!!\nΗ μικρή Έμιλυ συμπάσχοντας για αυτά τα παιδιά έδειξε τη δύναμη της ψυχής της θυσιάζοντας την πλούσια κόμη της με σκοπό να φτιαχτεί περούκα για τα καρκινοπαθή παιδιά!!!!!\n250.000 παιδιά σε όλο τον κόσμο πάσχουν από διάφορες μορφές καρκίνου, το 80% των οποίων στις χώρες μέσου και χαμηλού εισοδήματος. Στη χώρα μας, περίπου 300 παιδιά προσβάλλονται ετησίως από καρκίνο, κυρίως από λευχαιμία. Το 70% από αυτά θεραπεύεται, λόγω της επάρκειας φαρμάκων και καταρτισμένου επιστημονικού προσωπικού. Αντίθετα, στις χώρες του τρίτου κόσμου τα ποσοστά θνησιμότητας είναι πολύ υψηλά. (ΠΗΓΗ: www.sansimera.gr)


Διακοσμητική Μαξιλαροθήκη (45x45) Ravelia Loneta Raute 701\nΚωδικός: 9999990055385 9999990055385\nΔιακοσμητική μαξιλαροθήκη με γεωμετρικό σχέδιο σε γκρι, πράσινη και λευκή απόχρωση. Το ύφασμα είναι λονέτα Ισπανίας με σύνθεση 50% βαμβάκι-50% polyester βάρους 190 γραμ./τ.μ. και ψηφιακή εκτύπωση. Το ύφασμα της λονέτας θυμίζει το καραβόπανο, είναι δηλαδή στιβαρό και πυκνό, αλλά έχει πιο μαλακή υφή. Το polyester στην σύνθεσή του το καθιστά ανθεκτικό στη χρήση και το πλύσιμο χωρίς να τσαλακώνεται ιδιαίτερα. Προσφέρει ιδιαίτερα όμορφη αισθητική εικόνα όταν τοποθετηθεί στον καναπέ ή το κρεβάτι σας. Διαθέτει φερμουάρ. Ελληνικής Ραφής.\nΚουρτίνα (140x270) Με Τρέσα Ravelia Loneta Raute 701


Κυριακή, κοντή γιορτή... | Panathinaikos24.gr\nΗ Κρήτη φημίζεται για την φιλοξενία της είπαμε ε; Κάτι λάθος είδα βρε αδερφέ χθες το μεσημέρι δε μπορεί! Αμπέλαλε μες το Γεντί Κουλέ… Γράφει η Green...ιάρα!\n16.02.2015 | 20:20\nΗ Κρήτη φημίζεται για την φιλοξενία της είπαμε ε; Κάτι λάθος είδα βρε αδερφέ χθες το μεσημέρι δε μπορεί! Αμπέλαλε μες το «Γεντί Κουλέ»… Η ιστορία επαναλαμβάνεται λένε, γι’ αυτό και το πέναλτι φάντασμα έκανε πάλι την εμφάνιση του. Ο διαιτητής πέρασε τις κάρτες στο τσεπάκι του για αυτοκόλλητα της Panini και τις μοίραζε δόξα τον πανάγαθο, απλόχερα στους παίχτες μας. Στο ίδιο έργο θεατές λοιπόν απλά με άλλη κυβέρνηση έτσι για να έχουμε μία αλλαγή κάπου!\nΤι να κρατήσω και τι να αφήσω από αυτό το παιχνίδι ειλικρινά. Από τη μία έχεις μία ομάδα με παίκτες απλήρωτους για μήνες, να συμπληρώνουν μετά από καιρό 16 άτομα στην αποστολή της ομάδας, να παίζουν με τόσο πάθος που ούτε σε τελικό Europa League δε βλέπεις και αύριο δε ξέρεις αν θα βρουν κι άλλα χρήματα προκειμένου να συνεχίσουν στην Super League!\nΓια το πρωτόγνωρο μίσος απέναντι στο τριφύλλι και τα ασύλληπτα μέτρα της αστυνομίας δε θα μιλήσω. Ευτυχώς υπήρχε τηλεοπτική κάλυψη για να τα δούμε όλα και φυσικά να ακούσουμε στο τέλος απίστευτες δηλώσεις από τον αμούστακο πια αλενατόρε να μιλάει για τυχερό Παναθηναϊκό και τον Νίκο Μαχλά να μας αποκαλεί ηθικούς αυτουργούς των επεισοδίων στο τέλος και να εξυμνεί το ήθος των φιλάθλων του ΟΦΗ. Γελάνε και τα τσιμέντα που έφαγε στο κεφάλι ο κύριος Παπαβασιλείου!\nΑπό την άλλη ένας Παναθηναϊκός νικητής, μία ομάδα συγκεντρωμένη στο δεύτερο μέρος, συγκροτημένη, ψυχωμένη, με αντανακλαστικά κι επιτέλους σημάδια αντίδρασης κι ανατροπή του σκορ. Το κοπέλι από τα μέρη σας, το Ηράκλειο ντε, το έκανε το καθήκον του και μάλιστα διπλά. Κι επειδή ο δολοφόνος χτυπάει ως γνωστόν 3 φορές, μία φωτοβολίδα του Πράνιτς «έγραψε» στα δίχτυα, όχι σαν κι αυτή που έφαγε ο Καρέλης στο τέλος του αγώνα. Κάποιος να μου ξεματιάσει τον Μπεργκ όμως γιατί η καρδούλα μου με πιάνει να τον βλέπω έτσι. Έκανε σε πολλούς εντύπωση ότι σκοράραμε με το καλημέρα στο 3ο λεπτό. Σιγά το πράγμα βρε κουτά, ο Εργοτέλης εχθές σε 3 λεπτά είχε κάνει πέντε πέναλτι..\nΕμείς απλά επιβεβαιώσαμε τον κανόνα ξανά, πως τα παιχνίδια κερδίζονται στους αγωνιστικούς χώρους και επουδενί στα χαρτιά! Ευχή όλων να ξεκινήσει και να τελειώσει το πολυαναμενόμενο ματς στις 22/2 στη Λεωφόρο. Για απαράδεκτα πανό δε θα μιλήσω, το έχουμε τερματίσει το θέμα θαρρώ. Θα το προσπεράσω σαν τα συνθήματα που ακουγόντουσαν χθες στην Κρήτη για τον κύριο Αλαφούζο ή σαν τη σέρβικη τρομοκρατία που πήγαν να μας ποτίσουν τον εγκέφαλο. Κυριακή, κοντή γιορτή λοιπόν…


“Περί τραίνων και εμμονών” - Laconialive.gr - Η ενημερωτική ιστοσελίδα της Λακωνίας, Νέα και ειδήσεις\nΑρχική ΑΡΘΡΑ “Περί τραίνων και εμμονών”\n“Περί τραίνων και εμμονών”\nΠοιος θα επαναφέρει πρώτος το τραίνο! Από τη μια η πρόταση και η ολοκλήρωση της επέκτασης της σιδηροδρομικής γραμμής με κανονικοποιημένα χαρακτηριστικά από την Πάτρα έως την Καλαμάτα, και από την άλλη ταυτόχρονα και ακαριαία η ιδέα, σαν όλες τις άλλες της περιφερειακής αρχής, για επανεκκίνηση τμήματος του σιδηροδρόμου της Πελοποννήσου με θεματικό περιεχόμενο.\nΗ κατανόηση του μείζονος πραγματικά ζητήματος του σιδηροδρομικού δικτύου στην Πελοπόννησο αξίζει μια σύντομη εμβάθυνση στους λόγους για τους οποίους έκλεισε το 2011.\nΤο δίκτυο αυτό, το λεγόμενο και μετρικό, με πλάτος σιδηροτροχιών 1,00 μέτρου, είχε κατασκευασθεί, όπως και άλλα μικρά δίκτυα επί εποχής Τρικούπη, για να καλύψει ανάγκες μετακίνησης προσώπων και αγαθών. Επιπλέον είναι δίκτυο σχεδιασμένο και προσαρμοσμένο στο ανάγλυφο του εδάφους, με κλειστές ακτίνες καμπυλότητας, γέφυρες ακατάλληλες από άποψη στατικότητας, με αποτέλεσμα πέραν των άλλων ανάπτυξης μικρών ταχυτήτων και κυκλοφορίας μόνον μικρών ντιζελοκίνητων συρμών.\nΣτους σύγχρονους σιδηρόδρομους τα χαρακτηριστικά είναι ακριβώς διαφορετικά, το πλάτος των σιδηροτροχιών είναι 1,43 μέτρα, η χάραξή τους δεν ακολουθεί το γεωανάγλυφο, αλλά με σήραγγες και μεγάλες κοιλαδογέφυρες καλύπτονται οι εδαφικές διαφορές, και οι συρμοί είναι ηλεκτροκίνητοι.\nΑυτές εν ολίγοις ήταν οι παράμετροι που έθεσαν εκτός λειτουργίας το ιστορικό δίκτυο της Πελοποννήσου και σήμερα βιώνει την εγκατάλειψή του.\nΣτο προκείμενο τώρα! Από το αρμόδιο υπουργείο Μεταφορών και Δικτύων (ΥΠΟΜΕΔΙ) έχει ξεκινήσει η οριστική μελέτη εκσυγχρονισμού και κανονικοποίησης, δηλαδή δίκτυο με γραμμή πλάτους 1,43μ, με ηλεκτροκίνηση, της γραμμής Πάτρα – Ολυμπία – Καλαμάτα, και αναμένεται εντός του προσεχούς διαστήματος να ολοκληρωθεί. Προϋπόθεση αυτής της εξέλιξης της μελέτης ήταν η μελέτη βιωσιμότητας, που απέδειξε το θετικό ισοζύγιο του όλου εγχειρήματος.\nΑυτή η εξέλιξη θορύβησε κάποιους μικρόνοες της ιδιοτελούς χρησιμοθηρίας της «πολιτικής του αφρού», οι οποίοι καθώς φαίνεται αδυνατούν να συλλάβουν την προοπτική ενός τέτοιου έργου, ανεξάρτητα από τον τρόπο υλοποίησής του, και βγήκαν στο δρόμο της αντιπρότασης. Επανεκκίνηση της γραμμής, λένε, με θεματικό περιεχόμενο. Σωστά, δεν διαφωνεί κανένας! Το δίκτυο Καλαμάτα – Τρίπολη – Άργος – Κόρινθος εκεί είναι, γιατί δεν το επανεκκινούν, αφού έχουν την πρόθεση, τον τρόπο και τη χρηματοδότηση;!\nΚαι πού είναι βέβαια η μελέτη βιωσιμότητας αυτής της ιδέας (γιατί περί ιδέας πρόκειται);!\nΚαι μάλιστα στο πλαίσιο της θυμηδίας, πέρα από τη θεματική προσέγγιση, υπάρχει σε σχετικά πρόσφατη απόφαση του περιφερειακού συμβουλίου και η πρόταση της Ντίας να φθάσει η γραμμή και μέχρι το Γύθειο. Για να μην αδικήσουμε βέβαια κανέναν, η επέκταση της γραμμής του εγκαταλελειμμένου δικτύου μέχρι τη Σπάρτη ήταν του Λεωνίδα, τότε που σχεδίαζε το μέλλον της Λακωνίας – τρομάρα μας! Η Ντία απλώς το πήγε μέχρι το Γύθειο! Να δείτε που σε λίγο (τρώγοντας έρχεται η όρεξη) η επέκταση θα πιάσει και τα Κύθηρα! Είναι ο μόνος τρόπος «να δούμε τα Κύθηρα» και μάλιστα με τραίνο…!\nΣτο παράρτημα του Μορέως, στο πλαίσιο του μαζικού εμπαιγμού, έχουν κατά καιρούς ειπωθεί αρκετές ατάκες, εν είδει κινησιοθεραπείας, που μας κράτησαν το ενδιαφέρον και απλώς τις επαναφέρουμε στη μνήμη μας. Προτού, Πέτρο, «εκτελέσεις» την απειλή σου και επανεκκινήσεις το τραίνο της Πελοποννήσου, θα πρέπει πρώτα να τακτοποιήσεις τις «διαμαρτυρημένες και απλήρωτες» επιταγές σου! Το αεροδρόμιο της Τρίπολης, το νέο μουσείο της Σπάρτης, το δημοπρατήριο των αγροτικών προϊόντων, τον ανατολικό οδικό άξονα, το «κοσμοδρόμιο» της Καλαμάτας (ολόκληρο συνέδριο στην Πύλο κάναμε), τον προαστιακό του Λουτρακίου και πόσες ακόμη φρούδες εξαγγελίες, με στόχο την αειφορία της εικονικής πραγματικότητας. Μέσα σε όλα αυτά ας αθροισθεί και το τραίνο! Σιγά τον Άντερσεν!\nΆλλωστε στο «Εμμονικό Δίκαιο» της ανέμελης κοσμογονίας δεν πληρώνεις παράσταση, και κυρίως το ταξίδι από το πουθενά στο τίποτα δεν κοστίζει!\nΟ Γιώργος Πουλοκέφαλος είναι πολιτικός μηχανικός, εκπρόσωπος τύπου της Πελοποννησιακής Δημοκρατικής Συνεργασίας.\nΠροηγούμενο άρθροΒρέθηκαν οι χασισοκαλλιεργητές του Γυθείου\nΕπόμενο άρθρο“Καίνε” τους παραγωγούς τα αδιάθετα εσπεριδοειδή